"Baserria, Natur Eskola Bizia" - Bloga - Euskal Herriko berriak - Basklink\n2015 ira. 3\n"Baserria, Natur Eskola Bizia"\nBaserria, Natur Eskola Bizia Goierrialdeko 8 baserrik orain 20 urte martxan jarritako egitasmoa da eta baserriko bizimodua, ohiturak, lanak eta ofizioak bertatik bertara ezagutu eta bizitzeko asmoz abiatu zen. Proiektuan parte hartzen duten 8 baserriak bizi dira baserritik eta egiten duten hori erakusteaz gain, bisitariari horretan aritzeko aukera ere ematen diote. Egun, ez dago horretarako aukera handirik Euskal Herrian.\nHorixe da beren berezitasuna eta aitzindariak dira horretan. Oscos-Eo -ko eskualdea (Asturias) bisitatzen izan ziren batean asko harritu zituen nola bertako baserritar eta artisauek beren etxeetako ateak ireki eta bisitariak barrura sartzera gonbidatzen zituzten, egiten zuten hori bertatik bertara ikus zezaten. Lanean jarduten zuten lekuan bertan ikus zitezkeen jardunean baserritar eta artisauak. Hori Euskal Herrian pentsaezina zela konturatu ziren. Ez da ohikoa oraindik ere bisitariak etxe barrura sartu eta bertakoak zertan aritzen diren ikustea. Museo eta interpretazio-zentroak daude horretarako.\nIdeia polita irudituta, Baserria, Natur Eskola Bizia egitasmoa jarri zuten martxan Goierrialdeko 8 baserri horiek. Baserria eta baserritarrak egungo jendarte urbano eta hiritarrera gerturatzea da helburua. Baserriak eta baserritarrek egungo jendartean beren lekua eta funtzioa izan badute eta hori ezagutaraztea du xede Baserria, Natur Eskola Biziak, ikuspegi produktibotik zein pedagogikotik. Baserriak eta baserritarrek errekonozimendu soziala izatea dakar horrek, jendeak gauzen gaineko kontzientzia handiagoa hartzen baitu hori bere begiz ikusi eta eskuz egiten duenean.\nAipatu bezala, baserria ezagutzeaz gain bizitzeko aukera ere ematea da Baserria, Natur Eskola Bizia proiektuaren berezitasuna. Bisitariak baserritarra bere egunerokoan aritzen den horretan jarduteko aukera du eta egindakoa etxera eramatekoa, bukatutakoan.\n"Baserria, Natur Eskola Bizia", nagusiki eskolei zuzendutako egitasmoa\nBaserria, Natur Eskola Bizia proiektua eskolei zuzenduta dago, bereziki. Egungo eskolaren eginkizun eta helburuak zabaltzen ari dira, metodologiak ere parte-hartzaileagoak dira, eta beraz, ikasgelak “txiki” gelditzen dira natura, elikadura orekatua, baserria, garaian garaiko produktuak… bezalako gaiak landu ahal izateko.\nHaurrak eta gaztetxoak eskolan momentuan momentuko gaia landu ostean egiten dituzte bisitak baserrietara (Baserria, Natur Eskola Biziak horretarako material pedagogikoa du) eta behin etortzen diren ikastetxeek errepikatu egin ohi dute txangoa urtero, baserri ezberdinak bisitatuz adin ezberdinetako ikasleekin. Teorian irakurri eta entzundakoa praktikan jartzeko aukera ematen du Baserria, Natur Eskola Biziak; benetan ikastekoa. Ezin aipatu gabe utzi, nagusiki, haurrak direla bisitan joaten direnak eta 12 urtetik gorako gaztetxoentzat ere irtenaldi oso interesgarria dela azpimarratu nahiko genuke. Egun-pasarako asmoz etortzen diren eskolei bestelako ekintzak ere proposatzen zaizkie, baserriko bisitez gain.\n3 orduko bisitak eskaintzen ditu Baserria, Natur Eskola Biziako baserri bakoitzak. Txango bakoitzean bat bisitatzea gomendatzen dute (ikuspegi pedagogikotik, batik bat) eta sei urterik gorako haur eta gaztetxoekin egiten dute lan. Hasiz geroztik, 80000 bat haur eta gaztetxo jaso dituzte, urtean 200 bat bisita.\nEskolez gain, antolatutako bestelako taldeekin ere aritzen dira Baserria, Natur Eskola Bizian. Besteak beste, euskaltegiekin, kontsumitzaile elkarteekin, familia-taldeekin… Erreserbak telefonoz, emailez edo webgunetik bertatik egin daitezke.\nBaserriak eta beren jardunak\n- Baztarrika (Gabiria): Idiazabal gaztagintza\n- Haristizabal (Ezkio-Itsaso): ogigintza ekologikoa\n- Haristizabal (Ezkio-Itsaso): frutazaintza ekologikoa\n- Ordiziako azoka: garaian garaiko produktuak eta erosketak\n- Aikur (Urretxu): erlezaintza\n- Pott (Ezkio-Itsaso): keramika\n- San Migel (Legazpi): barazkigintza ekologikoa\n- Igartubeiti (Ezkio-Itsaso): baserri-eraikuntza\nBaserria Natur Eskola Bizia: www.natureskolabizia.com · info@natureskolabizia.com · Tel.: 943 72 06 26 / 630 70 25 87


'Florence Foster Jenkins' eta 'Mascotas' filmak ikusgai datozen egunetan, Soreasun - Azpeitia - uztarria.eus\n'Florence Foster Jenkins' eta 'Mascotas' filmak ikusgai datozen egunetan, Soreasun\nUztarria.eus Sept. 30, 2016, 12:53 p.m.\nEz da zine eskaintzarik faltako datozen egunetan Soreasu antzokian. Florence Foster Jenkins eta Mascotas filmak eskainiko dituzte bihar, zapatua, hasi eta astelehenera bitartean. Bihar, urriak 1, Florence Foster Jenkins eskainiko dute 22:00etan hasita. Igandean, berriz, Mascotas emango dute 16:30ean, eta Florence Foster Jenkins 19:30ean. Astelehenean, urriaren 3an, Florence filma izango da ikusgai, 21:30ean hasita.\nFlorence Foster Jenkins komedia generoko filma da, 2016an Britania Handian ekoiztutakoa.Florence Foster Jenkins pertsona erreal bat izan zen, eta haren istorioa kontatzen du pelikulak. Aitaren aberastasunak oinordetzan jaso ondoren, bere ametsa bete ahal izan zuen: sopranoa izateko ikasketak egitea, baina ez zuen trebetasunik. Bere ikuskizunetan, ordea, jendetza biltzen zen.\nMascotas animaziozko filma da, eta adin guztietako norbanakoei zuzenduta dago. Manhattaneko apartamentu batean kokatzen da pelikula. Max, ordura arte etxeko maskotarik mimatuena arduratuta dago jabeak Duke izeneko beste txakur bat eraman duelako etxera. Max eta Duke ez dira ondo konpontzen, baina bat egin beharko dute. Izan ere, Snowball izeneko untxia zoriontsu bizi diren maskoten eta horien jabeen aurka borrokatzeko armada sortzen ari da.\nSoreasu auzoa zg.


Panen flauta - Wikipedia, entziklopedia askea.\nAndetar panen flauta edo zampoña\nPanen flauta edo Pan flauta haizezko musika tresna da.\nFlauta hauek luzera ezberdinetako tutuak izaten dituzte, errenkadan jarriak. Tutu hauek hainbat materialez eginak egon daitezke: zura, kanabera, metala...\n2 Pan flautak munduan\nFlauta hau esku batekin (edo biekin) hartzen da eta goialdeko ertza ezpainen kontra jarririk, haizea botatzen da, zulo bakoitzeko ertzera zuzendua. Hodi bakoitzak bere luzeraren araberako nota ematen du.\nPan flautak munduan[aldatu | aldatu iturburu kodea]\nGreziar mitologiako Pan jainkoak asmatu zuela esan ohi da. Neolitoan eta geroagoko kulturetan zabaldu zen, Melanesian eta Hego Ameriketako indiarren artean, batez ere. Europan artzainen musika tresna izan zen gehienbat eta hala iraun du Pirinioetan. Ekialde Urrunean tradizio luzea izan du. Mozartek erabili zuen Flauta miragarria operan.\nGaur egun euskal herri-musikan ez da halako pan flautarik erabiltzen, baina antzina, XX. mendearen hasierara arte, euskal ahuntzain eta zikiratzaileek ezpelez egindakoak erabili izan dituzte, eta zonalde batzuetako haurrek kanaberazkoak.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/7/16 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.


Amazfit T-Rex Review onena aurkitzea - MagazineNP\nZalantzarik gabe, Amazfit T-rex erloju iraunkorra, dotorea eta oso funtzionala da, itxura bikaina duen diseinua du eta horregatik jende asko dago erostea nahi duen denbora luzez. Hala ere, badaude kontuan hartu behar dituzun gauza batzuk erosteari buruzko azken erabakia hartu aurretik.\nFidagarritasuna eta iraunkortasuna bereziki garrantzitsuak dira erloju adimendun guztientzat. Amazfit T-rexek kalitatea bermatzeko hamabi proba gainditu zituen, bere fidagarritasuna eta iraunkortasuna bermatuz.\nKontuan hartu behar duzun hurrengo gauza gogortasuna da. Jakin behar zenuke zorroztasun irizpideak betetzen ez dituzten erloju asko daudela. Jakin behar duzu ere Amazfit-ek ahalegin handiagoa egin duela erlojuaren ezaugarriak garatzen, uraren, kolpeen eta erorketen aurrean erresistentea izan dadin.\nEzaugarri horiek guztiak ezinbestekoak direla ikus dezakezu erloju adimendunentzat. Hainbeste egoera izaten da ezinbestekoa denean zerbait sendoa, fidagarria eta kolpeak eta erorketak jasateko gai dena. Hori dela eta, jakin behar duzu hor Amazfit markak distira egiten duela. Inongo egoeratan huts egingo ez duen erloju iraunkorra eskaintzeko gaitasuna du.\nIraunkortasuna oso garrantzitsua da. Iraunkortasuna nahikoa al da? Hori da erantzun behar duzun beste galdera bat. Urte luzez iraungo duen erloju malkartsua nahi baduzu, iraunkortasuna kontuan hartu behar duzu.\nEzaugarriak garrantzitsuak dira. Erlojuak zenbat eta ezaugarri gehiago izan, orduan eta gehiago merezi du. T-Rex erloju handi samarra denez, merezi du funtzio aurreratuagoengatik gehigarria ordaintzea. Hala ere, ez sakrifikatu eginbideak prezioaren truke, ezin baitira hain erraz ordezkatu eta agian ordezko erloju berri bat erosi beharko duzu.\nPrezio etiketa ere garrantzitsua da. Zenbait pertsonei agian ez zaie gustatuko erloju honen prezio altuena beste batzuek baino prezio altuagoa duelako. Ulertu behar duzu erloju hau erostearen kostuak merezi duela ezaugarriengatik eta iraunkortasunagatik.\nErostea pentsatzen ari zaren produktuak merezi duen jakiteko modu bakarra lehenengo probatzea da. Begiratu produktua erosi aurretik eta ikusi ea gustatzen zaizun edo ez.\nAmazfit T-Rex eskuratzeko interesa baduzu, linean eros dezakezu. Webgunea oso erraza da nabigatzeko eta produktu egokia aukeratzen lagunduko dizuten informazio baliagarri ugari dute.\nWebgunearen zatirik onena kritikak dira. Produktuaren jabeek idatzitakoak dira eta produktuari buruz dituzten iritziekin zintzoak dira. Kasu gehienetan oso onuragarriak dira, baina beste kasu batzuetan produktuaren kalitateari edo / eta errendimenduari buruzko kexak daude.\nProduktuarekin konforme ez bazaude, beti itzul diezaiekezu dirua itzultzea bezeroarentzako arreta zerbitzuaren bidez. Baliteke bidalketa gastuak ordaindu behar izatea. beraz, gogoan izan itzultze-gidalerroaren baldintzak aztertzen dituzunean.\nProduktua erosteko beste aukera asko ere badaude eskuragarri. Produktua konpainiaren denda ofizialetik edo baimendutako saltzaile batetik erosteko aukerak ere badaude.\nKasu honetan, produktua Amazon webgunetik lor dezakezu. Gune hau nahiko finkatuta dago eta irakurtzeko kritika ugari ere badituzte.\nZaindu behar duzun gauza bakarra da produktua prezio baxuagoan aurkitzeko gai izatea. Baina oraindik badago produktu hau 250 $ baino gehiago ordaintzeko prest dagoen jendea. Beraz, gehiago ordaintzea axola ez bazaizu, jarraitu produktua eska ezazu.\nProduktua erostea interesatzen bazaizu eta aurrekontua baduzu, agian eBay kontsultatu nahi duzu, produktu ugari baitituzu aukeran. Gogoratu behar duzu eBay-ren prezioa merkeagoa izan ohi dela.\nBesterik gabe bilatu behar duzu erosi nahi duzun produktua aurkitu arte. Baina ziurtatu produktuaren preziorik onena lortzen ari zarela, hori baita gastatzen ari zaren dirua.


Jallerange - Wikipedia, entziklopedia askea.\nKantonamendu canton of Audeux\nCourchapon, Étrabonne, Le Moutherot, Chenevrey-et-Morogne, Pagney eta Sornay\n136 (%51.9) 124 (%47.3)\nJallerange Frantziako udalerria da, Doubs departamenduan dagoena, Franche-Comté eskualdean. 2013an 210 biztanle zituen.\n2007an Jallerange udalerrian erroldatutako biztanleak 210 ziren. Familiak 81 ziren, horien artean 28 pertsona bakarrekoak ziren (8 bakarrik bizi ziren gizonak eta 20 bakarrik bizi ziren emakumeak), 20 seme-alabarik gabeko familiak ziren, 29 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 93 etxebizitza zeuden, 89 familiaren etxebizitza nagusia ziren, 1 bigarren erresidentzia bat zen eta 3 hutsik zeuden. 87 etxeak ziren eta 5 apartamentuak ziren. 89 etxebizitza nagusietatik 66 bere jabearen bizilekua ziren, 19 alokairuan okupaturik zeuden eta 3 doan lagata zeuden; 1ek gela bat zuen, 1ek bi zituen, 11 etxek hiru zituzten, 19 etxek lau zituzten eta 56 etxek bost zituzten. 68 etxek euren parking plaza propioa zuten azpian. 42 etxetan ibilgailu bat zegoen eta 37 etxetan bat baino gehiago zituzten.\nJallerange udalerriko biztanleria-piramidea 2009an .\n2007an lan egiteko adina zuten pertsonak 130 ziren, horien artean 98 aktiboak ziren eta 32 inaktiboak ziren. 98 pertsona aktiboetatik 94 lanean zeuden (50 gizon eta 44 emakume) eta 4 langabezian zeuden (2 gizon eta 2 emakume). 32 pertsona inaktiboetatik 16 erretiraturik zeuden, 10 ikasten zeuden eta 6 "bestelako inaktibo" gisa sailkaturik zeuden.\n2009an Jallerange udalerrian 85 unitate fiskal zeuden, 199,5 pertsonek osaturik. Pertsona bakoitzeko diru-sarrera fiskalaren mediana urteko 16.370 euro zen. \n2007an zeuden 5 komertzioetatik, 1 eraikuntza enpresa zen, 1 ibilgailuen saltze eta konpontze enpresa zen, 1 garraio enpresa zen, 1 zerbitzu enpresa zen eta 1 administrazio publikoko enpresa zen.\n2000. urtean Jallerange udalerrian 5 nekazaritza-ustiategi zeuden.\nPagney (1,2 km)\nLe Moutherot (1,7 km)\nVitreux (2,1 km)\nCourchapon (2,6 km)\nÉtrabonne (3,0 km)\nSornay (3,2 km)\nRouffange (3,3 km)\nChenevrey-et-Morogne (3,8 km)\nOugney (3,9 km)\nBay (4,0 km)\nBNF: 15252543c (data)\nOrriaren azken aldaketa: 16 urria 2021, 02:18.


Ostirala, 2020ko Abenduak 25\nWonder Woman 18:30 da\nCovid neurriak eta pelikularen iraupena direla eta pelikula honen 3 saioak 18:30 hasiko dira\nErabiltzailea ANDONI 12/25 10:56AM\nLarunbata, 2020ko Azaroak 07\nKorrontzi eta Mendi biluzia sarrerak,\nAzaroaren 9, aurrera . Korrontzi eta Mendi biluzia sarrerak erosteko aukera izango dituzue betiko puntuaten:\nZinemazaleak web gunean\nZerbyte informatika dendan\nLehiatilan ikuskizuna aurretik\nErabiltzailea ANDONI 11/07 12:32PM\nOstirala, 2020ko Azaroak 06\nZineko ordutegi aldaketa: 16:30 eta 19:00\nAzkenengo oharrean aurreratzen genuen bezala, lehendakariak, azaroaren 7an indarrean sartuko diren neurri berriak iragarri ditu. Gure jarduerari dagokionez, azpimarratu nahi dugu zine eta kultur ekitaldien ordutegian eragina izango duela, gaueko 21:00etarako dena bukatuta egon behar baita. Gauzak horrela, azarorako ordutegia honela gelditzen da aldaketarik ematen ez den bitartean; gazteen saioa 16:30etan, nagusiena 19:00etan eta zine kluba 19:\nErabiltzailea ANDONI 11/06 05:54PM\nBetiko ordutegira bueltazen gara\nGogorarazi nahi dizuegu,\nurriaren 27an goizeko 06:00etan Eusko Jaurlaritzak bigarren alarma egoera dekretua indarrean jarri zuela eta berarekin batera murrizketa neurri berriak. Horien artean, guretzat aipagarriena konfinamendu aldia gaueko 23:00etatik goizeko 06:00tara mugatu dutela, beraz, Ikusgarri zinemako ordutegiak ohikoak izatera bueltatuko dira: gazteen saioa 17:00etan, nagusiena 19:30etan eta zine kluba 20:30etan. Edukierari dagokionez, ez da aldaketarik egon eta %50ekoa izat\nErabiltzailea ANDONI 10/31 07:29AM\nZineklub ordu aldaketa\nAgintarien araudi berrira berregokitu behar dogunez ordu aldaketak egin behar izan dira: Hemendik aurrera eta abisu berrira arte:\nErabiltzailea ANDONI 10/24 10:31AM\nZineko ordutegi barria\nAgintarien araudi berrira berregokitu behar dogunez ordu aldaketak egin behar izan dira:\nHemendik aurrera eta abisu berrira arte:\nGazteen saioa: 16:30etan (zapatuan eta domekan)\nNagusien saioa: 19:00etan (zapatu, domeka eta astelehenean).\nErabiltzailea ANDONI 10/23 05:15PM\nAsteartea, 2020ko Abuztuak 04\n"Padre No Hay Más Que Uno" saio bikoitza\nJoan den asteburuan Ikusgarri zineman "Padre No Hay Más Que Uno 2" filmaren estreinaldiak izan zuen arrakastaren ondorioz, eta kontuan izanik, Covid-19gatik aretoan ezarrita dugun edukiera murrizketak jende asko kanpoan utzi zuela filma ikusi gabe, Zinemazaleen elkarteak datorren asteburuan hiru saio berri ematea erabaki du. Emanaldien data eta ordutegia ohikoak izango dira.\nJarraian, abuzturako prestatu dugun zine-programazioaren kartela aurkezten dizuegu\nErabiltzailea ANDONI 08/04 06:52PM\nOsteguna, 2020ko Uztailak 02\nSegurtasun eta higiene protokoloak\nIa lau hilabete luze itxaron ondoren, atseginez jakinarazten dizuegu uztailean berriro ekingo diegula Ikusgarriko zine proiekzioei, eta estreinaldi berriekin egingo dugula.\nJakin badakigu, birusarentzat txertorik ez dugun bitartean, normaltasuna ez dela gure eguneroko bizitzara itzuliko, horregatik, agintariek ezarritako segurtasun eta higiene protokoloa zorrotz betetzen saiatuko gara kutsatze arriskua saihesteko. Helburua lortzeko, ezinbestekoa izango da ikusleek\nErabiltzailea ANDONI 07/02 12:01PM\nIKUSGARRI ZINEMA BERRIZ MARTXAN\nHiru hilabete baino gehiago itxita egon ondoren, Ikusgarri Aretoak ateak berriro ireki ditu.\nUztailak 2tik aurrera astero berriro proiektatzeari ekingo diogu.\nGozatu zinemaz berriro.\nErabiltzailea ANDONI 06/25 11:25AM\nOstirala, 2020ko Martxoak 13\nIkusgarri Zinema itxita\nLekeitioko Zinemazale Elkarteak bat egin du Eusko Jaurlaritzak koronabirusaren (COVID-19) hedapen eta kutsadura ekiditeko ezarri dituen protokolo neurriekin, hortaz, Ikusgarri Zinema itxita egongo da baldintzak hobetu arte.\nErabiltzailea ANDONI 03/13 04:16PM\nEtiketak: Saioak, Arazoak\nLorelei bertan behera\nSentitzen dugu baina ulertuko duzuen modura, egoerak agintzen du eta elkarteko zine eta kultur ekintza guztiak bertan behera gelditu dira. Kontzerturako sarrerak erosi dituztenei, dirua bueltatuko zaie.\nErabiltzailea ANDONI 03/13 04:11PM\nAstelehena, 2020ko Urtarrilak 27\nErabiltzailea ANDONI 01/27 05:41PM\nErabiltzailea ANDONI 01/16 08:23AM\nOstirala, 2020ko Urtarrilak 10\nErabiltzailea ANDONI 01/10 07:08PM\nOstirala, 2020ko Urtarrilak 03\nErabiltzailea ANDONI 01/03 05:52PM\nOharrak Jaiak saioak Programazioa kontzertua Aldaketak jai eguna Ordutegiak jaiegunak pelikulak Sasioak zinemaldia Kudeaketa pelikula bazkidetza antzerkia Saioak Bazkideak Pelikulak klasikoak Itxita batzarra sariak dokumentalak teknologia zozketak musika bazkideak Sarrerak zine kluba zikinkeria sarrerak estreinuak hitzaldia Ordutegia Arazoak saioa Zozketak Hitzaldia Zubia kontzertuak dokumentala ikuskizunak monologoak Dantza Zozketa gabonak aurkezpenak Sesioak umeak saoiak Musika emanaldiak batzarrak programazioa Antzerkia jaiak Solasaldia


Jolas-parkearen arrastorik ez da geratzen dagoeneko Artxandan | Bilbo Hiria | BILBOTARRA\nJolas-parkearen arrastorik ez da geratzen dagoeneko Artxandan\nJolas-partea hartu zuen Ganguren mendiko lursailean ez da dagoeneko 1990eko otsailaren 9an itxi zuten instalazio horren arrastorik geratzen. Zutik geratzen ziren egiturak kendu ondoren eremua txukuntzen aritu dira.\nNAIZ|BILBO|2018/08/08 11:25 Eguneratua:\nArtxandako jolas-parkea eraisteko lanak, amaituta. (BIZKAIKO ALDUNDIA)\nOhar bidez Bizkaiko Aldundiak jakinarazi duenez, Ganguren mendiko partzelan geratzen ziren eraikin eta egiturak eraisteko lanak amaitu egin dituzte eta, gainera, lursailaren mailak ezponda naturalen bitartez leundu dituzte, erortzeko arriskua murriztu asmoz.\nHainbat fasetan egin dituzte lan horiek guztiak: lehenengo, eskuz kendu dira eremuan zeuden hondakinak (pneumatikoak, bidoiak, ontziak, plastikoak, oholak...), ondoren tratatzeko. Eraikinen barruan, altzariak, komunak, ateak, leihoak, hormak, paperak eta kartoiak eta instalazio elektrikoak kendu ziren.\nHorrez gainera, lanen adjudikaziodun zen ABEEaren langileek eskuz kendu zituzten, banan-banan, anfiteatroko ia bost mila jesarlekuak.\nEraisteko lanetan, hondakinak gaika bildu dira dagozkien edukiontzietan, mota bakoitza tratatzeko baimendutako kudeatzaileei eramateko.\nParkea eraisteko lanek 153 egun iraun dute, eta uztailaren 9an amaitu ziren. Hasieran, 120 egunekoa zen epea, baina luzatu egin da langileen segurtasuna bermatzeko eta eguraldiak eragindako atzerapenengatik (adibidez, otsailean eta martxoan izandako elurteak direla eta).\nLanen likidazioari dagokionez, azken kostua 869.599 eurokoa izan da, aurrekontuetan jasotzen zen partidarekiko (1,5 milioi) %44a aurreztuz.


Bihar hasiko da Getxoko Eskolarteko Jokoen IX. ekitaldia - Getxo - Hiruka.eus\nBihar hasiko da Getxoko Eskolarteko Jokoen IX. ekitaldia\nErredakzioa 2019-05-02 11:56\nGetxoko Eskolarteko Jokoak. © GETXOKO UDALA\nGetxoko ikastetxeetako Lehen Hezkuntzako bigarren, laugarren eta seigarren mailako umeen artean egingo dute ekimena Faduran, maiatzaren 3an, 10ean, 17an, 24an eta 31n. Helburua kirol praktika “ez lehiakorra” sustatzea dela adierazi du Udalak.\nDenera, 1.200 ikasle getxoztarrek parte hartuko dute ekitaldian. Atletismo, herri kirolak eta badmintoneko frogak egingo dituzte. Horrez gain, LHko bigarren mailako umeek psikomotrizitateko probak egingo dituzte; era berean, gaztelu puzgarriakaz jolasteko aukera izango dute.\nUdalak adierazi du kirol topaketa honetan ez dela sailkapenik ezta kanporaketa probarik egongo: “Ekitaldiaren helburua da eskola komunitatea kirol modalitate ezberdinetara hurbiltzea eta horien praktika giro ludiko eta parte-hartzaile batean sustatzea”. Ekimena udalerriko ikastetxeek antolatu dute, Getxo Kirolakegaz elkarlanean.


Petrolioa maximo historiko berrietara iritsi da AEBetan. eta Europa | Consumer\nPetrolioa maximo historiko berrietara iritsi da AEBetan. eta Europa\n"Light sweet" upela 62,30 dolarrera igo zen atzo, eta Brentena 60,74 dolarrera.\nPetrolio-upelaren prezioak beste errekor bat gainditu zuen atzo New Yorken, 62,30 dolarrean saldu baitzen; Europan, berriz, 60,74 dolarrean, merkatu ahulean findutako produktuen eskasia dela eta.\nIrailean entregatzeko “light sweet” erreferentziako upelaren prezioa 62,30 dolarrera igo zen, eta, gero, 62,15 dolarrera jaitsi zen New Yorkeko merkatuan, hau da, 1,58 dolarreko igoera izan zuen ostiralaren itxierarekin alderatuta.\nBestalde, Brent-eko upelak (erreferentzia Europan) maximo historiko bat izan zuen: 60,74 dolar eskuratu zituen Londresko etorkizuneko merkatuan; 59,52 dolar, berriz, joan den ostiralaren amaieran.\nSaudi Arabiako Fahd erregearen heriotzak, zeinaren berriak ziurgabetasuna sortu baitzuen merkatuetan, gora egin zuen prezioek. Herrialde horrek munduko petrolio-erreserben %22 du, eta planetako petrolio gordinaren ekoizle eta esportatzaile nagusia da.\nHala ere, adituek uste dute monarkaren heriotzak ez duela eragin nabarmenik izango prezioetan.


Sonakay Blog - Horrelakoa izan zen M5 "Hitzik gabe"\nHorrelakoa izan zen M5.\n“Hitzik gabe”. Hori izan da azken egunotan gehien entzun dugun esaldia, bai gure hitzetan baita Donostiako Victoria Eugenia-ko kontzertura etorri ziren pertsonen eskutik. Eta ondo aztertuz gero, horrek zerbait esan nahi du: gure helburua bete genuen.\nHasieratik argi geneukan. Ez genuen ohiko kontzertu bat eskaini nahi. Aurretik ezagutzen gintuen jendea zein lehen aldiz gure kontzertu batetara zetorrena aho zabalik utzi nahi genituen. Ziur aski, gauza guztiekin ohikoa denez, mota guztietako iritziak egongo dira, baina orokorrean, guk han bizi izan genuenaren zein kontatu digutenaren arabera, uste dugu horrela izan zela. Jendea harrituta geratu zen. Ikuskizun ezberdina izan zen, inork edo ia oso gutxik espero zutena.\nEgia esan, gure aurrean genuen erronka ez zen erraza eta horregatik, ekitaldiaren aurreko asteak ez ziren errazak izan ezta. Uduritasuna, ziurgabetasuna… Zalantzak! Ez genekien hainbeste artisten joan-etorriekin horrelako ikuskizuna koordinatzeko gai izango ote ginen, ezta gure inguruko lagunak eta familiakideak soilik etorriko ote ziren gu ikustera. Baina batez ere, ez genekien egun horretan oholtza partekatuko zuten artista ikaragarriek gugandik espero zutena betetzeko gai izango ote ginen edo ez… Eta azkenean, dena ondo atera zen. Besteak beste, gure Tito Ramoni esker, ikuskizunaren koordinazioa primerakoa izan zen. Aurreko egunetan egindako lana zein esfortzu ikaragarriaren ondoren, maiatzaren 5ean dena aurreikusita zegoen bezala joan zen hasieratik amaierarte. Gainera Victoria Eugenia Antzokia nahiko beteta zegoen edo, behintzat, horrela sentitu genuen guk, bi ordutako kontzertuan zehar publikoak erakutsi zigun berotasunari esker. Eta uste dugu, gure inguruko jendea baino norbait gehiago ere joan zela gu ikustera :-)\nBestalde, ez dakigu beraiek espero zutena egin ote genuen, baina behintzat ederki gozatzen ikusi genituen egun hori gurekin partekatu zuten artistak. Lehen minututik, hasieratik, Aritz Salamanca-k guztia eman zuen. Zer nolako modu ikaragarria agertokira sartzeko eta bertan zeudenak “baina orain zer gertatuko da hemen?” galdera aurpegiarekin uzteko ahalmena… Soledad Ruz, bakarra bere pausu bakoitzean. Indarra, pasioa, artea… Ezingo genuke ikuskizunaren “alde flamenkoa” bera baino hobeto hornitu dezakeen inor aurkitu Garazi Eguiguren eta Noemí de Viana, zelako edertasuna… Bakoitza dantza egiteko bere moduarekin, zer nolako argia eta dotoretasuna gaineratu zioten gure ikuskizunari. Eta Erreka Dantza Taldea, beste behin ere, kolorez eta alaitasunez bete zuten gure “Loretxoa” eta agertokia…\nEta zer esan dezakegu gurekin oholtza partekatu zuten hiru izen propioetaz. Ezta gure amets onenetan ere ez genuen pentsatzen beraiekin agertokian egon ahal izango ginenik. Iñaki Salvador. Berarekin zeharo asmatu genuen. Gure abestiak piano baten edertasunarekin hornitzea sekulako apostu ona izan zen eta are gehiago hoberenarekin egitea.\nMaria Berasarte! Kontzertura ia ia negarrez iritsi ginen bezperako entseguetan sortarazi gintuen emozioekin. Zer nolako modua transmititzeko, zer nolako ahotsa, fintasuna… Ohore handia izan zen hainbesteko edertasunari musika jartzea eta berarekin “Si yo encontrara una estrella” abestia partekatzea… Eta, azkenik, Iker Lauroba, izugarrizko maitasuna diogunari eta “Izarrak” gure azkeneko abestia oparitu eta gurea egiten utzi diguna. Zoragarria gure bide honetan berarekin batera aritzea eta izugarri polita izan zen publikoaren aurrean dagoeneko gure historiaren parte den abestia lehen aldiz elkarrekin aurkeztea.\nLaburbilduz. Maiatzaren 5a betirako gure bihotzean gordeko dugun egun ikaragarria izan zen. MILA ESKER antzoki polit horretara bertaratu zinetenoi eta gurekin entsegu luzeak, barreak, urduritasuna… eta oholtza partekatu zenuten guztioi. Betirako gure esker ona.\nBaina dena iritsi eta dena amaitzen da. Eta orain hurrengo ekitaldiaren zain gaude.\nHan ikusiko fugu elkar :-)\nGuztiontzat diseinatutako web orria.\nSare sozialetan jarraitu!\n© Sonakay 2019\nLara Iturain eta Naiara Egimendia diseinatuta.


Dokumentazio teknikoa - BATUZ - Bizkaia.eus\nEEELren zehaztapen funtzionalen eta teknikoen dokumentua (140 eta 240 ereduak).\nEEELren baliozkotzeen eta akatsen dokumentua (140 eta 240 ereduak).\nKapitulu/azpikapitulu desberdinen eragiketen eskaera eta erantzun eskemak dituen fitxategi konprimatua.\n1.1 azpikapituluaren eragiketen eskaera eta erantzun adibideak dituen fitxategi konprimatua\nEEELren kapitulu/azpikapituluen egiturak dituen fitxategi konprimatua.\nGailuaren ziurtagiriaren serie zenbakia berreskuratzeko jarraibideak azaltzen dituen dokumentua. Bizkaiko Foru Aldundiari zenbaki honen berri eman behar zaio pertsona batek Eragiketa Ekonomikoen Erregistro-liburuaren idatzoharrak ziurtagiri hau erabiliz, bere izenean, bidali nahi baditu. Horretarako, esteka honek irekitzen duen formularioa bete behar da:\nPDF 212 KB EEEL proba esparrua 1.0.2\nEEEL web-zerbitzuen proba esparruaren zehaztapenen dokumentua.\n7Z 30 KB Ziurtagiriak 1.0.1\nEEEL proba esparruan erabili beharreko ziurtagiriak.\nTicketBAI software bermatzailearen zehaztapen funtzionalen eta teknikoen dokumentua.\nTicketBAI software bermatzailearen zehaztapen funtzionalen eta teknikoen aldaketen dokumentua.\nTicketBAI 1.0 software bermatzailearen fitxategiak elektronikoki sinatzeko zehaztapenen dokumentua. Dokumentu honen Hash SHA256 hurrengoa da, nahitaez sartu beharko dena software bermatzailearekin egindako eragiketaren alta- eta deuseztapen-fitxategien sinadura elektronikoan: Quzn98x3PMbSHwbUzaj5f5KOpiH0u8bvmwbbbNkO9Es=\nTicketBAI 1.2 software bermatzailearen XSD eskema duen dokumentua.\nTicketBAI 1.2 software bermatzailearen deusestatzeko XSD eskema duen dokumentua.\nPDF 4,3 MB EEEL 140 ereduaren eskuliburua\nEragiketa Ekonomikoen Erregistro Liburua (EEEL) - 140 ereduaren aplikazio-eskuliburua 1.0 Bertsioa\nEgin zure faktura aplikazioaren eskuliburua 1.3 Bertsioa\nMP4 38.1 MB Ziurtagiri Digitalak\nBideo honetan azaltzen da sinadura elektronikoaren ziurtagiri digitalak zertarako erabiltzen diren TicketBAIn, zein ziurtagiri digital onartzen dituen TicketBAI sistemak eta zein den egokiena jarduera ekonomikoaren ezaugarrien arabera.\nMP4 39.3 MB Nola bete Ticketbairen eskakizunak\nBideo honetan TicketBAI betetzeko aukerak azaltzen dira, pertsona autonomoa edo ETEa, txikizkako merkataritza edo enpresa handia den kontuan hartuta.\nMP4 19.9 MB Gailu hautatuaren ziurtagiria erabiltzeko urratsak\nBideo honetan gailuaren ziurtagiria zer den azaltzen da eta bere erabilera TicketBAI fakturak sinatzeko. Zehazki, gailuaren ziurtagiria nola eskatu eta ziurtagiriaren serie-zenbakia ogasunari nola jakinarazi azaltzen da.


Azken Berriak - Gernika-Lumo Kultur etxea\n“Gure Banda auzorik auzo”, Segundo Olaeta Musika Eskolako Banda Sinfonikoaren kontzertua\nSegundo Olaeta Musika Eskolako Banda Sinfonikoak kalea hartuko du berriz maiatzaren 20an, eta ostiral honetan GURE BANDA AUZORIK AUZO kontzertu zikloaren bigarren saioa ospatuko dute arratsaldeko 19etatik aurrera. Lehenengo emanaldia San Kristobal Plazan izan zen , eta oraingoan hirigunera datoz. …\nGernikako Jaiak 2022 kartel lehiaketa\nBi urtez jai barik egon ondoren, herriko Jai Batzordea Andra Mari eta San Roke jaiak antolatzen hasi da. Jaiak abuztuaren 14tik 18ra bitartean izango dira. Gernika-Lumoko Udalak, Jai Batzordearen bitartez, kartel lehiaketarako deia egin nahi du 2022ko Andra Mari eta …\nMatrikula zabalik Segundo Olaeta Musika Eskola Publikoan 2022-23 ikasturterako\nInoiz ez da berandu zerbait berria ikasteko, baita musika-tresna bat jotzea bada ere. Segundo Olaeta Musika Eskola Publikoak martxan jarri du 2022-23 ikasturterako matrikulazio kanpaina. Izena emateko epea zabalik egongo da maiatzaren 2tik 31ra.Matrikula eskaera betetzeko aukera ugari daude. Animatu …\nDantza, musika eta koreografia Liburutegiko Jardueran\nRoss Dantza Eskolak Gernikako Bonbardaketaren 85. urteurreneko egitarauaren barne, Nazioarteko Dantzaren Eguna ospatuz,gorputz adierazpen talerra antolatu zuen ostiralean. Bertan, 3 eta 8 urte bitarteko neska-mutilek dantzaz gozatzeko aukera izan zuten Ken Zazpi talde gernikarraren Gernika abestiaren erritmora “Guernica” margolan ospetsua …\nKategoriak Uncategorized, Udal Liburutegia\nAmeriketa guztian ere, Gernika gogoan\nXabier irujok Gernikako Bonbardaketaren 85. urteurrena dala eta Gernikak duen sinbologiaren inguruan egindako hausnarketa, Amerika guztira helarazi nahi da.\nMaiatzeko kultura egitaraua\nMaiatzean hainbat ikuskizunez gozatzeko aukera daukagu, antzerkia, kontzertuak, zineaerakusketak, familientzako ikuskizunak… Ziur zure gustoko zerbait aurkitzen duzula!\nBonbardaketaren oroimena gure kaleetan\nLizeo Antzokian erakusten den argazki hau Aitor Aranak egindako “Gernika 1987. Amesgaiztoa amesten” seriearen argazki bat da. Serie hori 2020an egin zen, Euskadiko Argazkilari Federazioa Espainiako Argazkilari Konfederazioaren Argazkilari Onenaren Sarian ordezkatzeko. Serieak 10 argazki ditu, argazkiarekin batera doan QR …\nKategoriak Ekitaldiak, Uncategorized\nKultur Etxea ere Korrikarekin bat!\nBadator KORRIKA Gernika-Lumora indarberrituta, 22.a, apirilaren 7an, 15:30ean, ostegunez.Foruko errepidetik sartu eta ohiko kalejira izango da Gernika-Lumo ingurutik.Euskararen alde zapatilak prest? Euskararen alde korrika lasaia eta iraunkorra egiteko prest? Herritar guztiok zaudete gonbidatuta. Animo….KORRIKA…. KORRIKA…KORRIKA!\nSegundo Olaeta Musika Eskola Publikoaren irudi berria\nSegundo Olaeta Musika Eskola Publikoak irudi berria estreinatu du. Egun hauetan Musika Eskolatik etorri diren pertsona guztiek nabarituko zuten aldaketa hori. Azken egunotan Musika Eskolan aldaketa txikiak egiten ari dira, eta hobekuntza horiek lagungarriak dira Kultur Etxetik eta ikastetxetik bertatik …\nMartxoak 8 Segundo Olaeta Musika Eskolan\nBihar, Martxoak 8 Emakumearen Nazioarteko Eguna dela aprobetxatuz Segundo Olaeta Musika Eskola Publikotik hurrengo emanaldiak antolatu dituzte:Martxoaren 8an, asteartea, 12:00etan Koru-Konbo Mintegiak grabatutako bideoaren estrainaldia SOMEko sare sozialetan.Musika Eskolako Koruko ikasleekin batera egindako bideoa “Nire Gorputza da”.Martxoaren 10ean, osteguna, arratsaldeko …\n“Gure Banda auzorik auzo”, Segundo Olaeta Musika Eskolako Banda Sinfonikoaren kontzertua 16/05/2022\nGernikako Jaiak 2022 kartel lehiaketa 10/05/2022\nMatrikula zabalik Segundo Olaeta Musika Eskola Publikoan 2022-23 ikasturterako 02/05/2022\nDantza, musika eta koreografia Liburutegiko Jardueran 02/05/2022\nAmeriketa guztian ere, Gernika gogoan 29/04/2022\nMaiatzeko kultura egitaraua 29/04/2022\nBonbardaketaren oroimena gure kaleetan 20/04/2022\nKultur Etxea ere Korrikarekin bat! 04/04/2022


Abiatu da Euskaraldia, gure hizkuntza erdigunean jartzeko ariketa kolektiboa - Eskualdea - Aiurri.eus\nAbiatu da Euskaraldia, gure hizkuntza erdigunean jartzeko ariketa kolektiboa\nAiurri 2020-11-20 09:17\nAzaroaren 20tik abenduaren 4ra, 15 egunetan ahobizi eta belarriprest roletan arituko dira milaka herritar. Euskal Herri osoko 147.000 lagunek eman dute orain arte izena. Izen-ematea zabalik egongo da azaroaren 24rarte.\nGaur abiatu da Euskaraldiaren bigarren edizioa. Hizkuntza-ohiturak aldatu eta euskararen erabilera bultzatzea helburu duen ariketa soziala Euskal Herri osoan aldi berean egingo da bigarren edizioan ere. Duela bi urteko ariketan egin zen bezala, aurten ere ahobizi eta belarriprest rolak betetzeko izena eman duten herritarrak izango dira ekimenaren protagonistak hurrengo asteetan. Bigarren Euskaraldi honetan gainera, milaka entitatek sortu dituzten ariguneak ere izango dira, euskaraz lasai aritzeko guneak.\nAiurriko bulegoa Euskaraldiaren erakusleiho\nAiurriko bulegoa Euskaraldiaren erakusleiho bilakatuko da azaroaren 20tik abenduaren 4ra.


NATURAN HEZTEN - Goierriko Hitza : Goierriko Hitza\nEgungo eta etorkizuneko erronkei aurre egiteko gizartearen pentsaera eta jarduna errotik aldatu behar dira, horretarako tresnarik eraginkorrena pedagogia dela iruditzen zaigu Horregatik, hezkuntza helburu duen eta adin guztietarako pertsonei zuzendutako web orri bat sortu dugu. Atari honen xedea gure ingurune naturalaren ezagutzan sakontzea da. Web orri honetan, hainbat arlotako Arazo Egoerak aurkitu daitezke, baita bideo, mapa, eta baliabide ugari ere.\nArazo Egoerak, batez ere ikastetxeetan (irakaskuntza arautuan) erabiltzeko diseinatu badira ere, beste hainbat baliabide, edozein pertsonak natura, kultura eta historiako ezagutzak zabaltzeko erabili ditzake. Hauen artean erakargarrienak bideo laburrak dira: natura eta kulturarekin erlazionaturiko gaiak lantzen diren 3-5 minutuko 20 bideo labur aurkitu baitaitezke. Naturara atera eta garai ezberdinetan bidaiatzeko aukera emango digute.\nGizartean ingurumenarekiko sentsibilitatea eta kontzientziazioa sortzeko, honelako ekintzei bide eman behar zaiela uste dugu,


Sarituak Archivos - Page 6 of 7 - Umore Azoka Leioa\nUmore Azoka saria Euskadiko muntaketa onenari\nadmin 2013 April 23, Tuesday 2007\nLa Pez taldeari, “La danza que nos parió” lanarengatik. Proposamen freskoa eta urratzailea da, eta hainbat hizkuntza elkartzen ditu, modu ikonoklastan. Horrez gain, zuzeneko komunikazio bikaina lortzen du ikusleekin.\nIX. Saria Euskadiko kaleko ikuskizun onenari\nadmin 2013 April 23, Tuesday 2008\nGaitzerdi Teatroari, “Otsoko” ikuskizunagatik, bere alde estetiko eta interpretatiboa orekatuz proposamen integrala delako eta eraldagarriak diren elementu eszenikoak ezinhobe erabiltzen dituelako.\nIX. Saria kaleko ikuskizun onenari\nCikaros & TinCan Company, Danimarkakoak, “Freaks” ikuskizunagatik, zirko garaikidea den ikuskizuna delako, non teknika eta dramaturgiaren egitura dibertigarria den eszenaratzearen alde egiten duen, artista bakoitzak bere kualitate zein kalitatea erakusten duen.\nadmin 2013 April 23, Tuesday 2009\nProducciones Javier Leonik aurkeztutako ‘Maletas de ida y vuelta’ ikuskizunari; izan ere, musika, antzezpen, dantza eta zirkuaren arloetako 23 artista elkartzen dira lan honetan, Mario Benedettiren testu adierazgarriekin batera. Eszenaratzea bikaina da, bai alderdi ibiltariari dagokionez, bai alderdi estatikoari dagokionez.\nIndustrial Teatreari, “Rojo” ikuskizunagatik. Bertan, aktore-teknika, eszenaratze egokia eta ikuslearekiko espazio-harremanaren proposamena batzen dira, bai eta obra-amaierako elementu formal eta interpretazio-elementu guztietan nabarmena den dotoretasuna ere.\nEuskadiko ikuskizunik onena\nLa Pez konpainiari, “‘El show de la Patera Rosa’ ikuskizunagatik, izan ere, egungo gizartearen gaineko gai bati buruzkoa da: immigrazioa. Gaiari sentiberatasunez eta kritikotasunez eusten dio, benetan immigrazioa jasaten duten pertsonak lagun dituela; hau da, pertsona horiek ez dira eszenatokietako profesionalak, zabaldu nahi izan dituen mezuei zinezkotasuna emateko. Gainera, partaidetzarako eta konpromisorako jolas eszenikoak proposatu\nadmin 2013 April 23, Tuesday 2010\nHorrez gain, Carmen San Estebanek aurkeztutako ¿Entras? ikuskizunak AIPAMEN BEREZIA jaso du, lan bikaina planteatzeagatik, zentzumen guztietarako sentsazioak eragiten dituen armairu batean mikro antzezpen bakoitzera doan ikusle bakarra eta aktorea intimitatean elkartzearen zentzua antzerkiari bueltatzen dion lana; horrez gain, guztiok obraren protagonista sentiarazten gaituzten testu eta interpretazio zainduak ditu antzezlanak.\nGAINERAKO MUNDUKO KALE IKUSKIZUN ONENARI SARIA Atempo ikuskizunari, Atempo Circena, zirku lengoaiak konbinatzen jakiteagatik eta agertokira modu koherentean eramateagatik, dotoretasuna, espazioa eta tempoaren kontrola nagusituz, betiere ikusleak liluratzea lortzen duen arriskuaren poetika eratzeko.\nEUSKADIKO KALE IKUSKIZUN ONENARI SARIA Habitus Mundi ikuskizunari, Gaupasa Producciones eta Nacho Vilar Produccionesena, egitura dramatikoa gailentzen den ibiltaritza lana izateagatik, zuzendaritza ona bere diskurtsoaren adierazle bezala erabilitako elementu guztien erabilera zorrotzarekin, aktoreen lan bikainaren bidez eta umorea komunikazio zuzenaren plataforma eta tresna gisa baliatuz.


4.300 euroko isuna eskolan jarraitzeagatik | Gizartea | Berria\n4.300 euroko isuna eskolan jarraitzeagatik\nZiburuko ikastolara jo du epaitegiko idazkariak, isuna «lehenbailehen» ordain dezatela eskatuz.\nAuzapezaren «mendekua» dela dio Seaskak\nIrakasleak haurrekin jolasean, Kaskarotenea ikastolan. Herriko etxeak aurki kenduko dizkio argindarra eta ura. S. SENCRISTO\n43 egun igaro dira. Kasik hilabete eta erdi Paueko auzitegiak agindu zuenetik Ziburuko Kaskarotenea ikastolak (Lapurdi) Marinela auzoko eskola publikotik alde egin behar zuela. Baina ez hori bakarrik. Deliberoa bete ezean, egun bakoitzeko ehun euro ordaintzera derrigortuko zituela ohartarazi zuen. Eta ez da bestela izan: ostiralean, herriko etxeak bidalirik, Ziburuko ikastolara jo zuen epaitegiko idazkariak. Ikasleek hor jarraitzen zutela ikusi, eta Seaskako lehendakari Paxkal Indoren etxera joan zen gerora, ordainagiri eta guzti, 4.300 euroko isuna «berehala» paga dezatela galdegitera.\nIrailaren 9an eman zuen Ziburuko ikastolaren kontrako deliberoa Frederique Davous epaileak. Isun ekonomikoa ordaintzeko prest daudela ziurtatu du Indok: «Pagatu behar baldin bada, pagatuko dugu, legeak kondenatu gaitu, eta errespetatu egingo dugu». Halere, lehenik «zigorraren baldintzak» argitu nahi dituztela esan du Seaskako lehendakariak.\nIndoren aburuz, ez litzateke zilegi isuna pagatu eta ondoren eremutik kanporatuak izatea. «Ordaintzen badugu, lekuan egoteko eskubidea dugu», iritzi dio. Epaitegiko idazkariaren bisita, gainera, Guy Poulou Ziburuko auzapezaren jarrerarekin lotu du. «Mindua» dela deritzo, hark egindako proposamena —Olhetako bidean den gune batera mugitzera proposatu die— ukatu duelako ikastolak eta azaroaren 8rako manifestaziora deitu dutelako. Harago jo du Seaskako zuzendari Hur Gorostiagak: «Mendeku bat da. Auzapeza itsu-itsu ari da, eta edozer egiteko prest dago ikastola herritik kanporatzeko». Seaskaren irudiko, uneon Zokoako aisialdi gunera joatea da irtenbide bakarra, baina auzapeza ez dator bat.\nEpaitegiko idazkariaren eskariak, baina, manifestazioko mezua indartu baino ez dutela egiten dio Indok: «Ez da soilik Kaskarotenearen aldeko aldarria izanen, ikastola guztien aldekoa baizik. Ikastolak ezin dira ukitu». Herriko etxeak azaroan kenduko dizkio argindarra eta ura ikastolari.


Osakidetzak, bere osasun ikerketako institutuen bitartez, 60 proiektu edo saiakuntza kliniko baino gehiagotan hartzen du parte koronabirusari aurre egiteko - IIS Biodonostia\nKoronabirusa hautematea paziente sintomatikoen eta asintomatikoen lagin klinikotan oligonukleotidoen zunda erabiliz.Gaixotasuna hautemateko proba azkarra, segurua eta merkea da. Somaprobes enpresarekin —enpresa sustatzailea— elkarlanean, hiru ikerketa-instituturen bidez egiten ari diren proiektu bat da. Bertan, hautemate-mekanismoa haurduntza-testa egiteko erabiltzen denaren oso antzekoa da.\n‘Solidarity’ izeneko hainbat zentoren arteko entsegu klinikoa. Entsegua OMEk sustatzen du eta birusen kontrako lau tratamenduk ospitaleko heriotza-tasan eta pazientea ospitalean egongo den denboran dituzten efektuak ezagutzeko helburua du. Proiektu honetan Euskadiko zentro sanitario nagusiek hartzen dute parte ikerketa-institutuen bitartez.\nSARS CoV 2 bidezko infekzioagatik gaixondoko emaileen plasma-infusioaren eraginkortasuna.Birus honek eragindako pneumoniaren tratamenduan gaixotasuna gainditu duten pertsonen plasma-infusioaren eraginkortasuna analizatzen du. Infusioaren eraginkortasuna ezagutzeak beste tresna terapeutiko bat erabiltzeko aukera emango du eta ZIUn tratamendua jaso beharko duten pneumonia larriko kasuen kopurua murriztu ahal izango da. Proiektu hau Barrualde-Galdakao ESIn garatzen ari dira.\nCoVid19-ren ondoriozko Ospitaleratzea eta Bilakaera Epidemiologikoaren Modelizazio Aurreratua Denbora Errealean.Adin-taldeen arabera gaixotasunaren bilakaera aurreikusten saiatzen da, baita ospitaleratzeak eta zainketa berezien premia ere. Aurreikuspen horiei esker Lehen Mailako Arretako baliabideen, ospitaleko baliabideen eta zainketa kritikoen erabilera behar bezala planifikatu eta kudeatu ahal izango da. Proiektu hau Kronikgunek zuzentzen du.


Txirrindularitza eta Lanbide Heziketa gertuago, iSport&Talent-en eta Ikaslan Arabaren arteko lankidetza-akordioari esker | Ikaslan Araba\nTxirrindularitza eta Lanbide Heziketa gertuago, iSport&Talent-en eta Ikaslan Arabaren arteko lankidetza-akordioari esker\nIgor González de Galdeano txirrindulari ohiak, iSport&Talenten zuzendari exekutiboak, eta Javier Ochoa de Alaizak, Ikaslan Arabaren presidenteak, lankidetza-akordioa sinatu dute sare publikoko ikasleek CERATIZITen Machining Meets Cycling proiektuan parte har dezaten. IKASLAN sareko 13 ikastetxeetakoren batean Lanbide Heziketan ari diren txirrindulariak ezagutu ostean, bi jarduerak bateragarri egiten laguntzeko proiektua aurkeztuko zaie.\nCERATIZIT IBÉRICA enpresa 2018ko abendutik dabil proiektua sustatzen, bere mekanizazio-industriara talentua erakarri nahian. Enpresak txirrindularitzan inbertitzen du, bereziki andrazkoenean. Hain zuzen, azpimarratu nahi izan du emakume txirrindulariek metalaren industrian oso gomendagarriak diren balioak dituztela eta baliook lan-eremu horretara eraman daitezkeela.\nHorretarako, Machining Meets Cylcing by CERATIZIT proiektua sortu dute, iSport&Talentek garatua eta, 2019an, Kirol Kontseilu Gorenak eta ADB2020 PLANAk babestua. Helburua da txirrindularitza modu federatuan praktikatzen duten 13 eta 17 urte bitarteko neska-mutilengana iristea, industria hau haiek bezalako pertsonen bila dabilela jakin dezaten. Euskadin hasitako proiektua da, baina asmoa da Estatura zabaltzea eta nazioarteko onarpena erdiestea.\nEra berean, txirrindulari horiek ziklo horietako bat egiten dutenean, laguntza eman nahi zaie praktikak eta prestakuntza DUALA kirol-jarduerarekin uztar ditzaten. Hori guztia ez da batere erraza, baina proiektua jaio da gazte batek Lanbide Heziketa egiten duenean eta txirrindulari izan nahi duenean izaten duen zailtasunaren berri emateko asmoz. Enpresak lagundu egiten dio, eta eragile guztien konplizitatea bilatzen du, bere kirol-prestakuntza eta prestakuntza akademikoa aurrera eraman ahal izateko, bata ala bestea aukeratu behar izan gabe.\nBideo honetan, ISPORT&Talentek garatu duen eta gure Elkarteak babestuta dagoen proiektu honen nondik norakoak ezagut ditzakezue:


Hemen zaude:Hasiera Lana eta prestakuntza\nLana eta prestakuntzaLan bila zabiltza?Orientazio eta enplegu zerbitzuakAurkezpen-gutuna, curriculuma eta lan-elkarrizketaCurriculuma eta EuropassEnplegu publikoaNola sartu eta hautaketa prozesuaEuropar Batasunerako oposaketakAtzerrian lan egiteaEures eta beste orrialde batzukBekak eta nazioarteko praktikakZure enpresa sortzeaEnplegu prestakuntzaEtengabeko lanbide prestakuntzaIT TxartelaKZguneakLanbide HeziketaEmakumeak, inmigranteak eta enpleguaEmakumea eta enpleguaInmigranteak eta enpleguaAholkularitza eta orientazioa gazteentzat (GazteBizHitza) Sarritan egiten diren galderak (FAQ)Lana bilatzeko zeinbat pausoNola egin CV on batElkarrizketa pertsonala gainditzeko gomendioakDeialdiak Gazte informazioanDeialdiak eta bekakAgenda: ikastaroak, jardunaldiakLan eskaintzakBideoakEsteka InteresgarriakLan bila zabiltza?Orientazio eta enplegu zerbitzuakAurkezpen-gutuna, curriculuma eta lan-elkarrizketaCurriculuma eta EuropassEnplegu publikoaNola sartu eta hautaketa prozesuaEuropar Batasunerako oposaketakAtzerrian lan egiteaEures eta beste orrialde batzukBekak eta nazioarteko praktikakZure enpresa sortzeaEnplegu prestakuntzaEtengabeko lanbide prestakuntzaIT TxartelaKZguneakLanbide HeziketaEmakumeak, inmigranteak eta enpleguaEmakumea eta enpleguaInmigranteak eta enpleguaAholkularitza eta orientazioa gazteentzat (GazteBizHitza) Sarritan egiten diren galderak (FAQ)Lana bilatzeko zeinbat pausoNola egin CV on batElkarrizketa pertsonala gainditzeko gomendioakDeialdiak Gazte informazioanDeialdiak eta bekakAgenda: ikastaroak, jardunaldiakLan eskaintzakBideoakEsteka Interesgarriak\nOrientazio eta enplegu zerbitzuakEnplegua bilatzeko teknikakOrientazio eta enplegu zerbitzuakKomenigarria izaten da bai Interneten zein zeure udalerrian aurkitu ditzakezun orientazio eta enplegu zerbitzuei aholkua eta argibideak eskatzea.Adibidez, Lanbide.net Euskal Enplegu Zerbitzua da, eta bere eginkizuna langabeen lan-munduratzea erraztea da, enplegu-politika aktiboen bitartez. Lanbide.net webgunean lana bilatu eta eskaini dezakezu eta diruz lagundutako ikastaroei, izen-emateei, prestakuntza zentroei eta abarreri buruzko informazioa ere aurkituko duzu. Era berean, Lanbide.net orriak zerbitzu hauek eskaintzen ditu, besteak beste:Lanbideren lan-eskaintzak (Araban, Bizkaian, Gipuzkoan edo guztiak)Prentsan argitaratutako lan-eskaintzak (Araban, Bizkaian, Gipuzkoan edo guztiak)Lan-eskaintza publikoa (Araban, Bizkaian, Gipuzkoan edo guztiak)Lan-eskaintzak EuropanArgazkiaren egilea: GvahimLana eskaintzen duten enpresakPrestakuntzari buruzko eskaintzaOrientazio zerbitzua: enplegua aurkitzeko teknikak eta baliabideakUdalerriz udalerri enplegu eskaintzaZure lanbideari buruzko informazioaAutoenpleguaLanbideren bulegoen sareaGazte Bermerako sistema Gazte Bermerako Sisteman izena eman dezakezu online 25 urte baino gutxiago badituzu. Lan kontratuak, praktika kontratuak eta bestelako heziketa aukerak eskura ditzakezu.Lanbide TwitterrenLanbidek Twitter gizarte-sarean kontua ireki du. Euskal Enplegu Zerbitzuaren katalogoa zabaltzeko bokazioarekin jaio da @lanbideejgv, lanpostu bila dabiltzanei lan-merkatura sartzen laguntzea helburu hartuta. Horretarako, etengabeko informazio-jarioa eskainiko du egunero: lan-eskaintzak, prestakuntza-ikastaroak eta lan-arloko berriak; eta jarraitzaileekin solasean aritzeko bide gisa ere erabiliko da.GazteBizHitza - Orientazio eta aholkularitza zerbitzua gazteentzat GazteBizHitza atarian lanari loturiko zalantzak argitzeko informazioa dago eta doako aholkuraitza eta orientazioa jaso dezakezu profesional baten eskutik. Orientzailearekin harremanetan jartzeko, whatsappez, telefonoz zein emailez bidali ditzakezu zure kontsultak. Enplegua bilatzeko teknikakArgazkiaren egilea: FeuilluLan bila bazabiltza edo lanez aldatu nahi baduzu jakin ezazu, prestakuntza on bat izateaz gain komenigarria izaten dela enplegua bilatzeko teknika egokiak erabiltzea. Era honetan, zure aukerak nabarmen handituko dira.Jarraian, pista batzuk eskainiko dizkizuegu:Aztertu zure gaitasunak.- Egin behar duzun lehen gauza autoanalisia da. Ezagutu ezazu zeure burua. Aztertu zeintzuk diren zure trebetasuna, gaitasun pertsonalak, mugak, ze motatako jarduera zabiltzan bilatzen?Aprobetxatu aukera guztiak.- Toki askotan aurkitu ditzakezu lan eskaintzak. Ezin duzu aukera bat ere baztertu. Egunkarietako iragarkiak, enplegu bulegoak, alde baterako laneko enpresak, Internet, enpresa eta kontsultoretzak, unibertsitateetako lan poltsa eta praktika eskaintzak, profesionalen elkargoak, sindikatuak, gazte elkarteak? Gainera, harreman pertsonalak ere bultzatu ditzakezu zure eskaria korreoz bidaliz edo enpresan bertan pertsonalki aurkeztuz. Interesgarri gerta dakizukeLana bilatzeko zeinbat pausoElkarrizketa pertsonala arrakastaz gainditzeko gomendioakNola egin CV on batSarritan egiten diren galderak (FAQ delakoak) lanari buruzGazte Informazioak bildutako lan-eskaintzakCurriculuma eta EuropassAurkezpen-gutuna, Curriculuma eta elkarrizketa pertsonala nola eginLana eta prestakuntza atala Gazteaukera atarian


Castellano Euskara English Hasiera Lege-informazioa\n| Gunearen Mapa | Harremanetarako | Galderak eta iradokizunak | Lege-informazioa\tLege-oharra\nITELAZPIrenak dira "www.itelazpi.net" webguneko jabetza intelektualaren eskubideak, baita bertan jasotako edukien titulartasuna ere.\nITELAZPIk bere buruari aitortzen dio, edozein unetan eta aurretiaz ohartarazteko beharrik izan gabe, bere webgunean daukan informazioa edota haren konfigurazioa zein itxura aldatzeko edota eguneraketak egiteko ahalmena.\nBai webgunerako sarrera, bai bertan dagoen informazioaren erabilera, erabiltzailearen ardurakoak izango dira soil-soilik. Aipatutako sartzeak edo informazio-erabilerak sor dezakeen ondorioaren edo kaltearen inguruan, ITELAZPIk ez du inolako erantzukizunik izango, bere eskumenen betetze zorrotzean jarraitu behar dituen legezko xedapenak ezartzearen ondorio diren ekintzetan izan ezik.\nITELAZPIk ez du bere gain hartzen webgunean aipatzen diren hirugarrengoekin egindako esteken konexio edo edukietatik sor daitekeen inolako erantzukizunik.\nWebgune honek duen informazioa baimenik gabe erabiltzeak zein ITELAZPIren jabego intelektualaren eta industrialaren eskubideetan sorturiko kalte eta galerek, ITELAZPIri legez dagozkion ekintzak betetzeko bidea emango diote eta, horrela badagokio, baita betetze horren ondorio diren erantzukizunei ere.\nKudeaketa edo izapidetze berezia eskatzen duten webguneko zerbitzu jakinetara iristeko eman behar dituzte bakarrik datu pertsonalak erabiltzaileek, eskatutako zerbitzua bete ahal izateko ezinbestekoak direnak.\nDatu horiek guztiak ITELAZPIren datu-fitxategietan gordeko dira eta abenduaren 13ko 15/1999 Lege Organikoan, Izaera Pertsonaleko Datuak Babestekoan, ezarritako araudiaren arabera tratatuko dira, baita aplikatzekoa den gainerako Araudiaren arabera ere.\nEskatutako datuak eman edo utziko dira, hala gerta baledi, aurrez interesdunak oniritzia ematen badu edo Izaera Pertsonaleko Datuak Babesteko Lege Organikoan xedatutakoaren arabera.\nITELAZPIren ardurapekoak diren fitxategietan jasota dauden datu pertsonalen jabeek honako eskubide hauek dituzte:\n* Fitxategi horrekin zein helburu lortu nahi diren jakitea.\n* Aipatutako fitxategian euren datuak sartzen ez uztea.\n* Haiek emandako datuetara edozein unetan sartu ahal izatea.\n* Haiek emandako datuak partzialki edo osoki zuzendu edo ezeztatu ahal izatea.\nHori guztia Legean aurreikusita dagoen bezala eta fitxategiaren ardura duen organoari zuzenduta, hain justu helbide honetara:\nITELAZPI. Eusko Jaurlaritzaren Elkarte Publikoa\nZamudioko Parke Teknologikoa, 101. eraikina\nIzaera pertsonaleko datuei buruz, ITELAZPIk konpromisoa hartzen du sekretutasuna gordetzeko duen betebeharra betetzeko, eta asmoa azaltzen du haien segurtasuna bermatzeko hartu behar diren neurriak (teknikoak zein erakundekoak) hartzeko, baita haien aldatze, galtze, tratatze edo baimenik gabeko sarbideak galarazteko ere, teknologiaren eta pilaturiko datuen izaera aintzat harturik eta haiek izan ditzaketen arriskuak naturari egoztekoak izan edo gizakiari.\nBestalde, bere datu pertsonalak ematen dituen pertsonak egiazko datuak emateko konpromisoa hartzen du, baita horiek eguneratzekoa ere, horrela dagokionean.\nITELAZPIk ez ditu webgunearen erabiltzaileek emandako datu pertsonalak saltzen, alokatzen edo hirugarren pertsonen helmenean jartzen ere.\nInformazio hori ez da marketin zuzena egiteko erabiliko, baldin eta aukera hori dagoenik aurrez jakinarazi eta hartarako, datu pertsonalak ematerako unean, interesdunaren berariazko baimena lortu ez baldin badugu.\nITELAZPIk informazio hori erabili ahal izango du argitalpenak, harpidetzak edo beste era bateko gutunak edo mezu elektronikoak bidaltzeko erakunde, zerbitzu eta jarduera publikoei buruzko informazio instituzionala denean.\nWebgunea erabiltzeko baldintzak eta horien onarpena\nITELAZPIk herritarren eta enpresen esku jartzen duen Webguneko zerbitzuen erabilera arautzen dute ondoren zehazten diren baldintzek.\nWebgunearen bitartez, administrazio publikoek eta hirugarrengoek Erabiltzaileen esku jartzen dituzten hainbat zerbitzu eta edukietara sartzeko eta horiek erabiltzeko modua errazten da. Ildo horretatik, ITELAZPIk komunikazio-kanal bat jartzen du Erabiltzaileen esku administrazio publikoekin harremanetan jarri, elkar-eragintzan aritu eta Webgunearen bidez transakzioak egiteko aukera ematen diena.\nITELAZPIk bere buruari aitortzen dio, edozein unetan eta aurretiaz ohartarazteko beharrik izan gabe, Webgunearen aurkezpena eta konfigurazioa aldatzeko eskubidea, baita eskaintzen dituen zerbitzuak eta haiek erabiltzeko baldintzak ere.\nWebgunera sartzeak eta erabiltzeak esan nahi du Erabilera Baldintza hauek espresuki eta batere eragozpenik gabe onartzen direla. Hortaz, Webgunera sartzeak eta hura erabiltzeak adierazten du erabiltzaileak onartzen dituela Webgunera sartzen den unean bertan argitaratuta dauden Erabilera Baldintza guztien edukia. Horrela ez bada, erabiltzaileak uko egingo dio bertan sartzeari eta bertako zerbitzuak erabiltzeari.\nWebgunea eta bertako zerbitzuak, oro har, sarbide askekoa dira, eta ez da beharrezkoa aurrez izena ematea edo erabiltzailea erregistratzea. Hala ere, segurtasun eta pribatutasun arrazoiengatik, hainbat zerbitzu eta gunetara sartzeko, ezinbestekoa da dagokion identifikazioa egitea, eta, horretarako, aurrez erregistratu beharra dago. Bestalde, Webguneko hainbat arlo eta zerbitzuz baliatzeko, baliteke baldintza bereziak behar izatea, direlako zerbitzu horien xehetasunen argibideetan azaltzen direnak.\nErabiltzaileak konpromisoa hartzen du Webgunearen eta haren bidez balia daitezkeen zerbitzuak legez kontrakotzat edo ez-zilegitzat jo daitekeen jarduerarik egin gabe erabiltzeko, eta halaber ITELAZPIren, administrazio publikoen edo hirugarrengoen eskubideak urratu gabe, eta Erabilera Baldintza hauen edo indarreko legeriaren edo onarturiko erabileren aurka jo gabe. Batez ere, informazio gisa, erabiltzaileak uko egiten dio honako jarduera hauek egiteari:\n* Administrazio publikoen edo hirugarrengoen datu edo agiri elektronikoak suntsitu, eraldatu, baliogabetu edo era batera zein bestera hondatzea.\n* Webgunera edo bertako zerbitzuetara iristeko beste erabiltzaile batzuen edo administrazio publikoen sarbidea oztopatzea, eskura izandako bitarteko informatikoak masiboki erabilita, bai eta sistema horiek hondatu, eten edota haietan arazoak edo sor ditzaketen jarduerak egitea.\n* Posta elektroniko bidezko mezuak edo SMSak oso kopuru handian bidaltzea, edo hartzailearen oniritzirik izan gabe merkataritza edo publizitate asmoz igortzea.\n* Beste erabiltzaile batzuen posta elektronikoko mezuak bidean atzematen, irakurtzen, ezabatzen, kopiatzen edo aldatzen saiatzea.\n* ITELAZPIren zein administrazio publikoen edo hirugarrengoen sistema informatikoetako gune murriztuetara sartzen ahalegintzeko edota informazioa lortzeko erabiltzea sistema.\n* Edozein bitarteko erabilita, zernahi eraldaketa sor dezaketen programak sartzea ITELAZPIren, beste erabiltzaileen, administrazio publikoen edo hirugarrengoen sistema informatikoetan.\n* Beste erabiltzaile bat edo administrazio publikoak edo hirugarrengoak iruzurrez ordeztea.\n* Webgunearen bitartez legearen, moralaren edo ordena publikoaren aurkako ekintzak sustatzea edo bultzatzea.\n* Webgunearen bitartez zein beste edozein eratan, arraza, sexu, ideologia, erlijioa edo sinesteak direla-eta, jarduera edo ideia diskriminatzaileak sustatu edo bultzatzea.\n* Legearen, moralaren edo ordena publikoaren aurkakoak diren zerbitzuak edo produktuak sartzea onartzea, eskura jartzea edo sistemara biltzea.\n* ITELAZPIren, administrazio publikoen edo hirugarrengoen jabetza industrial edo intelektualari dagozkion eskubideak urratzea.\n* Hirugarrengoen informazioen isilpekotasuna urratzea.\n* Konstituzioan, Nazioarteko Hitzarmenetan eta gainerako legerian onartutako oinarrizko eskubideak eta askatasun publikoak urratzea.\nEdukien jabetza industriala eta intelektuala\n* Software guztiaren eta Webguneko eduki guztien jabe ITELAZPI da, edo zerbitzu eta edukien hornitzaileak dira, horien ustiapena ITELAZPIri utzia diotenak.\n* Webgunean agertzen diren ITELAZPI markak, errotuluak edo logotipoak ITELAZPIrenak dira edo haiek erabiltzeko dagokion baimena dauka.\n* Webgunean dagoen softwarea eta edukiak erabiltzaileen eskura jartzeak ez du esan nahi titulartasuna edo ustiapena erabiltzaileari utzi zaionik, eta hark aldi berean konpromisoa hartzen du haiek legea, morala edota ordena publikoa aintzat hartuta erabiltzeko.\n* Erabat debekatua dago Webguneko edukiak zernahi eratara erabiltzea, hots, edukiak erreproduzitzea, kopiatzea, saltzea, banatzea, hedatzea, argitaratzea, erakustea, publikoki komunikatzea edota eraldatzea, horretarako egokia den ITELAZPIren baimena izan gabe edota dagozkion jabetza industrial eta intelektualen eskubideen titularra denaren baimena izan gabe.\n* Erabiltzaileak hitza ematen du ez duela kenduko, saihestuko edo manipulatuko Webgunean sartuta dagoen copyright ikurra eta beste zenbait identifikazio-datu.\nEsteka edo hipertestu-loturei buruzko politika\nWebguneak beste atari edo Webgune batzuetara doazen loturak izan ditzake. ITELAZPIk ez du inolako kontrolik atari edo Webgune horien gain, eta ez da haien edukien arduradun ere. Webguneak bere baitan hartzen dituen estekak informazio gisa bakarrik eskaintzen ditu. Beraz, ITELAZPIk ez du erantzukizunik haien gainean, eta ez du bermerik eskaintzen lotutako edukien eskuragarritasun eta egokitasunaz.\nITELAZPIk ez ditu bere gain hartuko Webgunearen funtzionamendu txarragatik sor daitezkeen kalteak, hutsak edo datu ez-zuzenen ondorioak, ez eta Webgunea edo bertako zerbitzuak eskura ez egoteagatik sor litezkeen kalte zuzen edo zeharkakoak.\nITELAZPI arduratuko da:\n* Webgunearen eta bertako zerbitzuen pribatutasuna eta ziurtasuna zaintzeaz.\n* Eskura dauden edukien egiatasunaz.\n* Bere sistema informatikoa zein bertan dauden agiri elektroniko eta fitxategiak birus edo bestelako zer kaltegarrietatik salbu mantentzeaz.\nITELAZPIk ez du bere gain hartuko interferentzia, ez-egite, eten, birus informatiko, telefono-matxura edo sistema elektronikoan gerta daitezkeen deskonexioetatik etor daitekeen kalte edo galerarik, ez eta Webgunea eta bertako edukiak erabiltzaileek desegoki erabiltzetik etor daitekeenik ere.\nITELAZPIk ez du bere gain hartzen Webgunearen bitartez hirugarrengo enpresek erabiltzaileei eskain diezaieketen produktu edo zerbitzuen egokitasuna bermatzea.\nEra berean, ITELAZPIk ez du bere gain hartzen hirugarrengo horiek indarrean dagoen araubidea betetzen duten ala ez, ez eta kanpoko iturri horietatik datorren eta Webgunean eskaintzen den informazioak izan ditzakeen akats, hutsune eta ez-egiteetatik erabiltzailearentzat sor litekeen kalte edo galeraren ondoriorik ere.\nLegez kanpoko jarduerei aurre egiteko prozedura\nITELAZPIk jakiten badu bere Webgunearen bidez eskaintzen dituen zerbitzuak behar bezala erabiltzen ez direla eta hirugarrengoen eskubideen edo legearen aurka doazela, jarduera horiek eteteko beharrezkoak diren neurriak hartu ahalko ditu. Gainera, beharrezkoa bada egokiak diren lege-ekintzak hasteko eskubidea erreserbatzen du.\nITELAZPIk uko egiten dio Webgunearen bidez erabiltzaileek elkarri truka diezaioketen informaziotik etor litekeen erantzukizunari. Webgunearen bitartez zabal litezkeen adierazpenen erantzukizuna egiten dituenari dagokio.\nInterneten bidez eskainitako administrazio-informazioak ez du ordezten aldizkari ofizialetan formalki argitaratu beharrekoak diren legeen, xedapen ofizialen eta administrazio-ekintzen legezko publizitatea, haien egiatasunaren eta edukiaren fede argitaraturik bakarrik ematen baita.\nWebgune honetan eskura dagoen informazioa legezko baliorik ez duen gida gisa baino ez da ulertu behar. Desadostasunik balego ofizialtzat jotako informazioaren eta Webgunean eskuratutako agiri eta informazioen artean, administrazioen bertsio ofiziala da legez balio duen bakarra.\nErabilera Baldintza hauek indarrean diren estatu- eta autonomia-araudiek diotenari jarraituko diete eta haien arabera interpretatuko dira, administrazio publikoek eskainitako zerbitzuen aplikazio-esparruaren baitan.\nErabilera Baldintza hauei buruzko interpretazio, eduki edo egikaritze kontuan ITELAZPIren eta erabiltzailearen artean desadostasun, ez-betetze edo desakordioren bat gertatzen bada, ITELAZPIk eta erabiltzaileak onartzen dute kasu bakoitzean dagokion Epaitegi edo Auzitegitara jotzea.


Ikastolak mende bete - Elorrioko Txintxirri Ikastola\nIkastolak mende bete\n» Ikastolak mende bete\nIkastolek 14-15 ikasturteari hasiera eman diote “Ikastolak mendebete” lelopean. Ekitaldia, irailaren 27an izan da Andoaingo Bastero aretoan.\nElorrioko Txintxirri ikastolak ez du hutsik egin urteroko zita honetara Euskal Herriko ikastola guztiekin batera lehenengo ikastolaren sortzaileari ondo merezitako gure aitortza adieraziz.\nMiguel Muñoak Donostian 1914an irekitako Euskal Ikastetxea da lehendabiziko ikastolatzat har genezakeena. ikasgai guztiak euskaraz ematen zituzten, doakoa zen eta euskarazko testu-liburuak ere ekoitzi zituen. Aisialdiari ere garrantzia ematen zion, eta horretarako azpiegiturak egin zituen. Gau eskolak eman zituen ere.\nHastapenetatik hona erronka eta gora behera ugari egon dira baina lan handia egin eta gero, ikastolen mugimendua haziz joan da elkarren arteko erakundetzea sendotuz.\n105 ikastolek osatzen dute gure komunitateta, 52.000 ikasletik gora eta 4.500 irakasle inguru. Euskal Herriko Ikastolek Europar Kooperatiban batzen gara.\n” Iturri zaharretik edaten dut. Ur berria edaten, beti berri den ura betiko iturri zaharretik” (Joxan Arze)\nIkastolak EHI “Ikastolen ikasturte berria Andoainen. Berariazko lege esparrua behar duela gogora ekarri dute ikastolek”, informazio gehiago berria.eus, deia.com, deia.com, noticiasdealava.com, naiz.eus, diariovasco.com


Salah ez dago bakarrik - Kirola - Berria\nErrusiako Munduko Kopa: A multzoa. Egipto\nSalah ez dago bakarrik\nHirugarren aldiz ariko da Egipto Munduko Kopan, eta oso urrun daude aurreko bi aldiak: 1934an izan zen lehendabizikoa, eta 1990ean bigarrengoa. Bietan ez zuen lehen fasea gainditu ahal izan. Beste kontu batzuk ageri dira Afrika Kopan, azken hamabi urteetan hirutan izan baita txapeldun eta behin bigarren, iaz hain zuzen. Entrenatzaile ezaguna du aulkian, Hector Cuper argentinarra, eta izar nagusia Mohamed Salah da, Liverpooleko aurrelari golegilea. Haren inguruan antolatua dago taldea, eta Cuper izanda entrenatzailea, defentsako lana eta kontraerasoa ditu ardatz. Herrialdean bertan, kritika gogorrak egiten dizkiote argentinarrari defentsako lanari aparteko garrantzia ematen diolako, baina azkeneko emaitzak onak izan dira, eta, gainera, garbi asko erantzun die kritikoei: «Erasoan ondo aritzen da defentsako lana ona denean».\nTaldean jokalari gazteak eta beteranoak daude, eta ez da nahasketa txarra. Berez dira lehiakorrak egiptoarrak, eta hori ere mesedegarri da honelako txapelketa motzetan. Multzo ona tokatu zaio, neurriko aurkariak baitauzka, eta horrek aukerak ematen dizkio aurreneko fasea gainditzeko. Itxuraz, eta aldez aurretik begiratuta, lehia Errusiarekin izango du bigarren lekua eskuratzeko, baldin eta Uruguaik uste zaion nagusitasuna erakusten badu. Dudarik ez da talde deserosoa izango dela multzoko beste hiru aurkarientzat, opari gutxi izango baitituzte. Salah behar bezala osatzen bada sorbaldako lesiotik, arriskutsua ere izango da.


Neskatoaren gaileta - - Alea.eus\nEmaize Sexologia Zentroa 2021-02-25 08:00\n"Aurrekoan osabak gaileta jan nahi ziola esan eta berak ezetz, gaizki sentitu eta irakasleari kontatu zion"\n"Osabak nire gaileta jan nahi zuela esan zidan aurrekoan", esan zion neskato batek irakasleari eta honek gauzak partekatzea ondo dagoela erantzun zion. Neskatoak gaileta zuen, arropa azpian gordeta zeraman eta ez zion inori erakusten, ez baitzuen besteek hartzea nahi. Gaileta hori berezia zen berarentzat, berea zelako maite zuen eta bakarrik zegoenean soilik begiratzen zuen eta hartaz gozatu ere.\nTxikitandik entzunda zuen gaileta hitza, hala izendatzen baitzuten gurasoek eta hala deitzen zion berak ere. Osabaren etxera lotara joatea gustuko zuen txikitan, osabak gaileta ukitu nahi zuela esan eta berak ukitzen uzten zion. Beraien arteko jokotxoa zen. Denbora aurrera joan ahala, jokoa areagotu egin zen, gehiagotan osabarekin lotara joan eta gehiagotan gaileta ukitzen utzi. Baina berak ez zuen beti horretara jolastu nahi, egia esanda, joko hori ez zitzaion atsegina suertatzen jada, baina osaba tematu egiten zen eta berak etsi.\nAurrekoan osabak gaileta jan nahi ziola esan eta berak ezetz, gaizki sentitu eta irakasleari kontatu zion. Baina honek konpartitzea ona dela esan eta ez zion garrantzia gehiagorik eman. Neskatoa zer egin jakin barik geratu zen. Irakaslea konfiantzazkoa zen, tipo jatorra, zentzuduna eta beti laguntzeko prest. Oraingoan laguntza gehiagorik ematen ez bazion, beharrezkoa ez zelako izango zela pentsatu zuen.\nLagunekin jolasten hasi zen neskatoa, baina burumakur eta goibel, gailetaren kontuak kezkatuta zuen eta lagunei kontatzea erabaki zuen. Hasieran, lagunek irakaslearen jarrera berbera izan zuten, motots gorridunak zera galdetu zuen arte:\n-Non duzu gordeta gaileta berezi hori?\n- Hanken artean.\n- Zergatik gordetzen duzu hor? Ez duzu jan nahi?\n-Ez dut nik gorde, txikitatik dago hor. Zuek ez duzue gaileta hanken artean? Amak guztiek dugula esan zidan behin…\n-Nik hanken artean alua dut. Eta Zuriñek, Amaiak, Olatzek… guk denek alua dugu, ez gaileta.\nBeraien hankartekoak elkar erakutsi eta denek antzeko gorputz atala zutela ikusi zuten.\n-Hau alua deitzen da, ez gaileta- esan zuen Eiderrek.\nNeskatoak irakaslearengana jo zuen eta osabak alua jan nahi ziola kontatu zion. Orduan bai, irakasleak osabaren jokaera geldiarazteko eta neskak behar zuen laguntza guztia emateko pausuak ematen hasi zen.


Batzarrean ikusiko dugu elkar! - Euskadiko Gazteriaren Kontseilua Batzarrean ikusiko dugu elkar! - Euskadiko Gazteriaren Kontseilua\nBatzarrean ikusiko dugu elkar!\nDenok elkarren berri izateko unea iritsi da! Euskadiko Gazteriaren Kontseilutik, gure Urteko Batzar Orokorra deitu dugu. Bertara, EGK osatzen duzuen elkarte guztiak zaudete deituta. Elkar ikusiko dugu ezta?\nNoiz? martxoaren 16an, larunbata, goizez eta arratsaldez. Ordutegia hobeto zehaztuko dugu.\nNon? Gasteizko Judimendi gizartetxean.\nZer? Batzarrean, urtean zehar EGKren jarduna zuzentzen duen Batzorde Iraunkorreko kide berriak aukeratzeko unea izango da, presidentea barne. Bestalde, 2012ko memoria eta 2013ko plangintza eztabaidatuko ditugu. Eta, nola ez: elkarte berrien sarreraren inguruan bozkatuko dugu\nBatzarrera oso galduta ez iristeko, hiru topaketa egingo ditugu aldez aurretik:\nARABA: Otsailaren 27an, asteazkena, 18.30etan Gasteizko EGK-ko egoitzan (Ramiro de Maeztu 15, behea).\nBIZKAIA: Martxoaren 6an, asteazkena, 18.30etan EGK-ko Bilboko egoitzan (Autonomia 44, behea).\nGIPUZKOA: Otsailaren 26an, asteartea, 18.30etan Donostiako EGK-ko egoitzan (Andia 11 nagusia, lehenengo solairua).\nZure elkartea EGK-ko kide bada, xehetasun guztiak jasoko dituzue e-mailean.\nGazteriaren Kontseiluko kide ez bazarete, baina parte-hartzeko aukera aztertzen ari baldin bazarete, idatzi koordinatzaile@egk.eus helbidera.\nLaster arte! Batzarrean ikusiko dugu elkar!


Izar Agirrezabalaga: "Izaera eraikitzen laguntzen du modak" - Baleike - Baleike.eus\nIzar Agirrezabalaga: "Izaera eraikitzen laguntzen du modak"\nModa diseinuko graduondokoaren amaierako proiekturako sei outfit edo jantziz osatutako kolekzioa sortu behar izan zuen Izar Agirrezabalaga moda diseinatzaile zumaiarrak. Arropa horiek desfile batean erakutsi zituen Bilboko Bizkaia Aretoan, eta handik, Madril eta Bilbon egin diren erakusketetan izan dira. Kolekzio hau honela definitzen du egileak: teknika zaharretan oinarri duten ehunduren eta tela natural eta neutralen arteko elkarbizitza. Batez ere euskal jantzi tradizionaletan inspiratu da kolekzio hau egiteko garaian. Hemen irakur dezakezue Izaskun Urbieta Esnalek Baleike aldizkarirako egindako elkarrizketa.\nArte Ederretako gradua egin zuen Leioan Izar Agirrezabalagak, eta diseinu eta sorkuntza arloan espezializatu zen. Moda mundua betidanik gustatu izan zaio, eta, hala, gai horren inguruko graduondokoa egitea pentsatu zuen. Ekainean amaituta, Erandioko moda enpresa batean dabil praktiketan egun.\nZer ikasi duzu graduondoko honetan?Denetik pixka bat. Egia esan, Arte Ederretatik nentorrenez, diseinu arloan jakintza maila bat banuen. Irakasle asko graduan nituen berberak ziren, eta ikasleoi sorkuntza ateratzeko arte mundutik jotzen zuten. Beraz, artista horiek, ikuspuntu horiek, ezagunak egiten zitzaizkidan. Denetariko ikasleak ginen, gainera: Magisteritzakoak, arkitektoak… Orduan, bakoitzak bere mundutik begiratzen zion modari.\nOinarrizkoena dena, agian, jostea, alegia. Hori ikasten da?Bai, noski. Azkenean dena ikasi dugu. Patronajea, haria zer den eta josteko makinan nola sartzen den, oihal bat nola sortzen den ikasi… Oinarrizkotik hasi gara. Eta nire kasuan, arlo honetan ez nekien gauza askorik. Noiz edo noiz barrenak hartu dizkiet galtzei etxean, baina hortik aurrera ez dut ezer askorik egin.\nZer iruditu zaizkizu ikasketak?Beldurra ematen zidaten. Ez dakizu zerekin topatuko zaren. Zaila da norberak buruan duen ideia errealitate bihurtzea arropa batean, eta prozesu luzea du atzean. Hasieran, ez duzu uste gai izango zarenik. Oraindik ere harrituta nago nola izan garen denok kapazak norberak bere kolekzio osoa egiteko. Hori ikasturte hasieran pentsaezina zen.\nIkasle bakoitzak, beraz, kolekzio bana aurkeztu behar izan zenuten graduondokoaren amaierako proiekturako.Bilboko Bizkaia Aretoan aurkeztu genuen ekainaren 22an. Kurtso hasieratik bagenekin kolekzio bat aurkeztu beharko genuela ikasturte amaieran, baina bi hilabete lehenago nondik jo ere ez genekiela geunden.\nAmaierako lan horretan babes askorik gabe sentitu zineten.Beno. Kontua da amaierako lan horren prozesua ez zegoela oso bideratuta. Gauzak egiten erakusten dute, baina gero proiektua aurkezteko garaian ez dute kasu handirik egiten. Eta, berez, proiektu hori aurrera eramateko baliabideak behar dituzu. Batzuetan galduta sentitzen ginen, ideiak bagenituen, hau da, zer oihal mota erabili, zein teknika gauzatu, baina ez genekien hori arropa batean nola jarri. Proiektura zuzendutako ikasgai eta denbora gehiago behar izan genuen. Baina, beno, guztiok lortu genuen kolekzioa aurrera ateratzea.\nZure kolekzioak XXXXX izena du. Zer esan nahi du?Jostorratzaren puntadaren marrazkia iradokitzen du. Eskuz egindako irudi baten itxura hartzen du, eta nire proiektuan eskulanak garrantzia handia duenez, izen hori jartzea pentsatu nuen. Ahoskatzeko edo esateko ez da egokia, agian, baina nik, azkenean, gehiago ikusten dut irudi bezala.\nZer lortu nahi zuenen zure lanarekin?Oso argi nuen gauza atseginak egin nahi nituela. Lasaiak, eta janzteko orduan aske sentiarazten dutenak. Material naturalak erabili nahi nituen, ingurumenarekin errespetuzkoak, eta aldi berean goxotasuna transmititzen zutenak.\nZer material erabili dituzu?Artilea erabiliko nuela banekien, artilearekiko obsesioa dudalako. Orduan, ehunaren gainean probak egiten hasi nintzen, eta hor agertzen ziren formak arropetan jarri nituen. Eskuz egindako ehungintza eta oihalen arteko teknika nahasi nahi nuen, eta bien arteko mundu horiek bat bihurtzea. Erabilitako oihalak lihoa eta kotoia izan dira, eta kolore aldetik neutroak. Ez dut pinturarik erabili; beno, kolore beltzean bakarrik, baina, bestela, naturalak izan dira. Kolekzioaren prozesua probak egiten joatea izan da, ez dut izan patroi finkorik definituta. Maniki bat daukat etxean eta horren gainean telak jartzen joan nintzen, modelazioak eginez. Alegia, manikiaren gainean joan nintzen eraikitzen arropa, eta eraikitze horretatik atera nuen patroi erreala, gero arropa izan zena.\nDesfilean benetako modeloek jantzi zituzten zuen kreazioak. Nola aukeratu zenituzten?Bilbon modeloen agentzia bat dago, eta gure irakasleetako bat jartzen da kontaktuan haiekin. Desfilea baino bi-hiru egun lehenago gelditzen gara beraiekin erabakitzeko zein pertsona den egokiena bakoitzaren jantziak eramateko. Azkenean denei ez zaizkie ondo geratzen arropa guztiak; orduan, arropak modeloaren tamainara egokitzeko denbora hartu behar duzu. Egia esan, neurri horiek pixka bat beldurgarriak dira.\nBaina zure manikia eta modeloen gorputzak antzekoak izango dira.Bai. Neurriak hain ezberdinak ez dira, baina galtzetan gehiago antzematen da. Nik ez, baina nire ikaskide batzuek arazoak eduki zituzten modeloekin. Ikaskideek galtzen tailajea parametro jakin batzuekin egin zuten, eta modeloekin probaketa saiora iristean, konturatu ziren modeloek galtza guztiak handiak zituztela. Desfilerako bi-hiru egun falta ziren eta guztia aldatu behar izan zuten. Oso denbora justua.\nEmakumeentzako arropa bakarrik sortu zenuten?Nik bai, baina ikaskide batzuek gizonentzat ere egin zuten. Umeentzako ez genuen inork egin. Horretaz gain, bazeuden kolekzio batzuk neutralak zirenak, bai neskek, bai mutilek janzteko modukoak.\nZer moduzko esperientzia izan zen desfilea?Bizkaia Aretoaren barruan izan zen, patioan. Bertan, publikoa esertzeko jarrita zeuden aulkietatik zirkuitu bat jarrita zegoen eta handik desfilatzen zuten modeloek. Gu, diseinatzaileok, backstagean (eszenatokiaren atzean) ginen, barruan, eta ez genuen ezer ikusten. Kuriosoa da: norberaren kolekzioa aurkezten denean, diseinatzailearen momentua da eta diseinatzailerik ez dago aurrealdean. Zazpi ikasleon lanak amaitzean, bakoitza bere bi modelorekin atera zen jendaurrera. Lotsatuta atera nintzen, egia esan, eta urduri pasa nuen desfile guztia. Gainera, nire kolekzioa aurrena izan zen taularatzen. Lehenengoa izate horrek bazuen bere handicapa. Baina, beno, gustura gelditu nintzen esperientziarekin, eta familiartekoen eta publikoaren erantzun onarekin harrituta.\nLaguntzen diezu zure arropak janzten?Bai, noski. Modeloak panpinak bezalakoak dira. Modeloek berez ezin dute arropa ukitu. Beraz, ezin dute hartu arropa eta beraiek jantzi, nik jantzi behar izan nien. Eta batzuetan amorrua eta dena ematen dizu; izan ere, urduri zaude eta beraiek ez dizute laguntzen. Besoak altxatzen dituzte eta listo, geldi-geldi ipintzen dira. Ulertzen dut, hori da beraien lana, baina desfilearen aurreko momentu horietan…\nModeloen orrazkera, makilajea… Zuek erabaki zenuten?Bai, baina hainbat kolekziotan modeloak errepikatu egiten ziren, eta pentsaezina zen ikasle baten kolekziorako izugarrizko makilaje edo orrazkera estrabagantea ipintzea, ondoren beste baten arropak jantzi behar bazituen, baten eta bestearen kolekzioek zerikusirik izan gabe. Orduan denok konklusio batera iritsi ginen, eta zerbait neutrala izatea adostu genuen.\nNolako harremana izaten da modeloen eta diseinatzaileen artean?Batzuk oso jatorrak izaten dira, eta beste batzuk lanera baino ez doaz. Nik uste dut diseinatzaileek arreta gehiago jartzen diela modeloei, beraiek guri baino. Azkenean, gure lana da eraman behar dutena, bere esku dago zure lana ondo atera edo ez. Alde horretatik, balantza beraien alde dago, beraiei ematen zaie garrantzia, eta beraiek ere ez dute barregarri gelditu nahi. Ezagutzen ez ditugun pertsonak dira, baina konfiantza jarri behar da beraiengan.\nAholkurik eman zenien zure modeloei?Ondo pasatzeko esan nien, eta disfrutatzeko. Azkenean, beraien lana nola egin baldin badakite, ni ez naiz inor esateko hau horrela edo bestela egin. Beraiek dakite ondoen nola egin behar duten. Esan nien nire jantziekin disfrutatzea espero nuela, eta jantzita zuten momentuan ongi pasatzea.\nDesfilearen ondoren albiste on bat jaso zenuen.Bai, hala da. Desfilearen egunean Enkarterri Fashion Box izeneko elkarte bat joan zen hara. Elkarte horrek urtero 30 diseinatzaile berriren lanak aurkezten laguntzen dute Bilbon eta Madrilen. Berritasunak aurkezteko helburua dute, diseinatzaile gazte eta berriei laguntzea, eta batez ere produktu lokalei indarra eman nahi diete. Kontua da nire ikaskide baten eta nire kolekzioa aukeratu zituztela urte honetako 30 diseinatzaile horien parte izateko. Desfilea amaitu ondoren etorri zitzaizkidan albistea ematera, eta sorpresa handia izan zen niretzat.\nIrailean izan zinen Madrilen. Zer moduzko esperientzia?Izugarrizko beroa egin zuela gogoratzen naiz… [Kar, kar, kar]. Erakusketa moduko bat izan zen. Eta, horretaz gain, diseinatzaileen hitzaldiak eta abar egon ziren. Azkenean, topaketa bat da. Ondo egon zen, azkenean beste diseinatzaileekin zaude, beraien lanak ikusten dituzu. Gainera, oso interesgarria da diseinatzaile horien hasiera entzutea, mundu horretan nola sartu diren jakitea, zer lan mota egiten duten ezagutzea... Eta, noski, nire lana aurkezteko aukera izatea, ederra izan zen.\nBilbon, berriz, urrian izan zinen.Moyua ondoan eduki nuen nire txokoa, kalean. Fashion boxa deitzen da, bakoitzak bere espazioa dauka bere lanak erakusteko. Leku hau egurrezko kaxa moduko bat da, eta bertan jartzen dituzu arropak zure lanaren azalpenarekin.\nEtorkizun hurbilean, zein da zure helburua?Moda munduan lan egitea zaila da. Nire kolekzioa pixka bat zabaldu da eta alde horretatik pozik nago. Jendearen eskaerak izan ditut ezkontza baterako arropa egiteko eta abar. Baina, oraintxe bertan, ez dakit horrelako kontuetan sartzeko gai naizen. Kolekzio bat eginda daukat, baina gehiago egitea, momentu honetan, niretzat dirua da, inbertsioa, baita denbora ere. Gainera, ez dakit kapaza izango naizen orain eskaera horiei erantzuteko. Baina, beno, aldi berean pila bat eskertzen dut jendearen interesa. Badakit jendeari gustatu egin zaiola, eta horrek satisfazioa ematen du.\nGaur egun moda munduan ekintzailetza eredu asko daude: blogak, marka propioak… Zer iritzi duzu?Zaila da, baina egia da baliabideak badaudela zure lana erakusteko. Baina lehen esan dudan moduan, ez dakit zenbateraino erantzun ahal izango diodan. Imajinatu zuk egin duzun jantzi bat milaka pertsonari gustatu zaiela; ba, mila pertsona horiek prenda berdina nahi dute, eta zuk horri erantzuteko gai izan behar duzu. Ni, behintzat, ez nintzateke kapaza izango.Horretaz gain, nire arropa ez da mundu guztiarentzat egina, edo hori iruditzen zait, behintzat. Nire helburua ez da jende guztiarengana iristea. Nire arropa erosten duen horrek benetan erosten duela jakiteak betetzen nau. Azkenean oso baldintzatuta gaude guztiak gauza berdinak erostera, janztera.\nAmaitzeko, zer da moda zuretzat?Esango nuke izaera dela. Ideologia ere bai, baina neurri batean, oso pertsonala den gauza bat, eta definitzen zaituena. Egunero janzten gara nahi dugun bezala, eta horrek gainera gure ekintzak edo portaera bidera ditzake. Pertsona lotsati bat ez da estrabagante jantziko, adibidez. Azkenean dena lotuta doa. Beraz, moda, pertsona baten izaera dela esango nuke, alegia, norberaren izaera definitzen duena edo eraikitzen laguntzen duena. Baliabide bat da, azken finean, bai txarrerako, baita onerako ere.\nIzar Agirrezabalagaren arropa bilduma


KARLBY Neurrira egindako sukalde-gainekoa - haritza/xafla - IKEA\nSukalde-gaineko honek zur trinko eta xafla onenak ditu. Lehengaiak modu eraginkorrean erabiliz, itxura bakarra eta lixa daitekeen gainazal iraunkorra ditu. Neurrira motz daiteke.\nSukalde-gainekoa haritz-zurezko xafla lodiarekin, behar denean lixatu eta trata daitekeen material naturala eta gogorra.Gainjarritako geruzen egiturak egonkortasuna ematen du, gainazala hezetasunarekiko hain sentikorra ez izatea eragiten du eta gainazala deformatzea, pitzatzea edo kopatzea saihesten du.Instalazioa arinagoa izateko eta mantentze-lanak errazteko, gainazal hau argizari gogorreko olioarekin tratatu da.Oholtxo bidezko diseinuak itxura denboragabea eta erabilera anitzekoa ematen dio, eta oso egon geratzen da sukalde modernoetan eta tradizionaletan.Sukalde-gainekoa zure sukaldearen neurrira egiten da. Aukeratu sakonera (10-125 cm) eta luzera egokiak (gehienez 4 m junturarik gabe).Luzera eta sakontasun zehatzak eman diezazkiokegu zure sukaldeko uharterako edo soluzio luzaturako, eta moztu ere egin dezakegu harraska eta sukaldeko plaka integratzeko.Neurrira egindako sukalde-gainekoa eskatzen duzunean, integratutako harraska ere eska dezakezu aldi berean.Aukera ekologikoa da, baliabideak aurrezten baititugu partikulazko ohol bat eta zurezko geruza bat konbinatzean.25 urteko bermea. Berme-liburuxkan aurkituko dituzu baldintza orokorrak.Haritza zainak ikusten zaizkion zur gogor, oso sendo eta hauskaitza da. Denboraren poderioz, kolorea pixka bat iluntzen da eta urre-koloreko marroi tonu batera pasatzen da.Sukalde-gaineko bakoitza ezberdina da, zain aldaera naturalak eta kolore-ñabardurak dituztelako. Horrexegatik da zur erakargarria.Diseinatzailea\nNOTRANS:Haritz-xafla lodia, Olio akrilikoa\nNOTRANS:Haritz-xafla lodia, NOTRANS\nOhol sukalde-gainekoak denborarekin patina polita lor dezan, STOCKARYD zura tratatzeko olioarekin igurtzi. Distira polita ematen dio zurari eta babestu egiten du denbora gehiago iraun dezan.Lehortu daitezkeen sukalde-gainekoen guneak, hala nola plakaren zorrotzak edo ingurua eta harraska, maizago tratatu behar dira.\nKARLBYNeurrira egindako sukalde-gainekoaArtikulu kopurua:003.475.53\nZabalera: 100 cmAltuera: 4 cmLuzera: 125 cmPisua: 30.05 kgPaketeak: 1\nMuntatzeko argibideakKARLBY Neurrira egindako sukalde-gainekoa003.475.53\nBeste dokumentu batzukKARLBY Neurrira egindako sukalde-gainekoa003.475.53\nProduktuaren tamaina63.6-125x3.8 cm\nZura modu adimentsuan erabiliz, entzimarik onenak\nEgurra baliabide natural ederra da. Material berriztagarria izan arren, modu arduratsuan maneiatu behar da. Horretarako modu bat egurra modu eraginkorragoan erabiltzea da. Horixe egiten dugu gure sukaldeko entzimerekin, egur lodiko txapan. Irakurri gehiago\nDitugun materialak ahalik eta modu onenean erabiltzen saiatzeko ohitura dugu IKEAn, dio Johnny Rietzek, txapa lodiko sukaldeko entzimeren garapenean parte hartu duenak. 2008an hasi zen lana, IKEAko sortzaile Ingvar Kampradek gure hornitzaileetako bat bisitatu zuenean, eta erantzuteko denbora behar izan zuen galdera xume bat egin zion: 'Nola egin dezakegu produktu hau zuhaitz gutxiago erabiliz?\nGutxiago gehiago da\nProba eta akats batzuen ondoren, konponbidera iritsi ginen. Partikulen taula nukleo bat eta kanpoaldeko aldean egur trinkoko geruza bat - Edo txapa lodia , dio Johnnyk. "Artisautza tradizionalaren eta fabrikazio metodo modernoen konbinazioa da. Paperezko txapa fina altzari finak eta apaingarriak egiteko erabili izan da mendeetan, baina gure entzikloketarako, zurezko geruza askoz lodiagoa erabiltzen ari gara "." Txaparen lodierak azalera erresistentzia eragiten du, eta lehengaia aurrezten du, asko gainera ". Entzimera sendoa egiteko behar den egur kopuru berarekin, txapa lodiko bost entzima ekoiztea posible da.\nEz da egurrik alferrik galtzen\nEkoizpen-teknika honen beste abantaila bat da zuhaitz osoa, zurtoina gainazal gisa eta txatarra zatiak – Kurbatuak, adar tolestuak eta adar txikiak – Erabil daitezkeela barruko partikula-taularako. Azken emaitza, zur trinkoa bezain benetakoa den entzimera bat da, baina egonkorragoa eta hezetasunarekiko erresistenteagoa. "Batzuetan galdera txiki eta kaltegabe batek alde handia marka dezake. Hori da, hain zuzen ere, gure sukaldeko entzimerekin gertatu zena. Baliabideak modu jakintsuagoan erabiltzeko erronka gisa hasi zen, eta eragin positiboak dituela erakutsi zuen, ez soilik ingurumenarentzat, baita kalitatearentzat ere. Hori gertatzen denean zoragarria dela uste dut ", dio Johnnyk.\nZurezko txapa lodia = artisautza + berrikuntza\nTxapa lodiarekin egur trinkoaren onena hartu dugu, eta txaparen abantailekin konbinatu dugu, gainazal eder eta gogorrak sortzeko. Geruzaren eraikuntzak ez du hain joera handia zur trinkoa eta teilatutxoa baino gehiago pitzatzeko, argizarizko olio gogorrekin tratatzen baita aldez aurretik, lehen erabili baino lehen lubrifikaziorik behar ez duen gainazal zaindua sortzeko. Zer da gehiago? Teknologia berritzaile horrek aukera ematen digu adierazpen bakarrak eta bereizgarriak sortzeko, eta, aldi berean, zuhaitz osoa eraginkortasunez erabiltzen dugu.\nZuhaitz gutxiago dituzten entzimerarik onenak\nIKEAn materialak ahalik eta modu onenean erabiltzen saiatzeko tradizioa dugu. Txapa lodiko gure entzimeretarako, horrek esan nahi du antzinako artisautza eta fabrikazio-metodo modernoenak konbinatzen ditugula. Entzimerak errazago instalatzen dira, egonkorragoak dira eta hezetasunarekiko erresistenteagoak dira erlaitz trinkoekin alderatuta. Eta zuhaitz osoa erabiltzen dugunez, baita adar bihurriak eta adartxoak ere, baliabide naturalak ere salba ditzakegu.\nNeurrira egindako sukalde-gainekoa, haritza/xafla63.6-125x3.8 cm


Paperik gabekoen gaineko erruduntasun presuntzioa | SOS Racismo - SOS Arrazakeria\nPSOEren gobernuak Atzerritartasun Legearen enegarren erreforma aprobatu berri du, atzerakoiagoa, zeinaren bitartez, beste zenbait gauzen artean, egoera irregularrean daudenei 60 eguneko askatasun gabetze isunak ezarri ahalko zaizkien. Gogoratu dezagun deliturik ez dagoela medio, arauhuste administratiboa baizik.\nEskubide ezberdintasunaren instituzionalizazioak aurrera darrai. Diskriminazioa mantentzen da, horixe baietz. Diskriminazio hori baimendu eta onartzen duen gizartean eta sistema politikoan bizi gara, historian eman diren egoera lotsagarrietaz izutzen garen bitartean: segregazio raziala, emakumeon eskubide ukapena, esklabutza, judutar eta musulmanen kanporaketa, etab. Gauzak ez dira gehiegi aldatu. Eguneko gizartean astakeriak egiten dira, hementxe. Vic-en bizi diren pertsonak, hala nola Abanto-Zierbenan gertatu zen bezela (errolda ukatzen zitzaiela), nahiz eta paperik ez izan, herriko bizilagunak dira eta erroldatu beharra daukate. Erroldatzeak osasuna, hezkuntza eta oinarrizko giza zerbitzuetarako sarbidea ematen du. Irregulartasunak berez zenbatu ezineko hainbat zailtasun dakarzki, arlo ekonomiko, sozial eta lan arloan. Horrezgain, osasun eta hezkuntzarako eskubide unibertsalak ukatzen bazaizkie, euren buruen gain jausten den opresio eta bazterketa gaindiezinak izango dira.\nHori guztia jakinda, paperik gabekoak sistemarentzat, ongizate gizartearentzat, lan arloko garaipenentzat eta hiritar segurtasunarentzat mehatxu bat direla entzuten jarraitzen dugu.\nPertsona batek ez du paperik ez izatea aukeratzen. Harrera estatuek ezartzen dituzten harresi normatiboek kokatzen dituzte irregulartasun egoeran. Etorkinek komunean dute jaioterritik atera direla beste herrialde baten bizitza proiektu hobeago bat garatzeko, bakoitzak bere arrazoiengatik motibatua edo bultzatua. Behin hemen, etorri baino lehenago baimenik lortu ez badute (egun nekez lortu daitekeena, are gehiago Afrikatik bazatoz), aurkituko dira 3 urtetako erresidentzia jarraitua galdatuko zaiela egoera erregularrean egon ahal izateko, urtebeteko lan eskaintzaz eta demostratu beharreko finkatze sozialaz gain. Bitarte horretan, irregulartasuna, beldurra, konfidantza eza, bazterkeria, esplotazioa, gehiegikeriak, abusuak.\nInork ez du egoera horretan egon nahi, hasi gaitezen oinarrizko premisa hortatik. Pertsona hauek bertakoentzat mehatxu bat suposatu dezaketela adieratzea jasanezineko gordinkeria da, gorrotoa, gaitzespena eta arrazakeria elikatzen duena. Integrazioak “bestea”ren errekonozimendua galdatzen du, berdintasunean. Berdintasunik gabe ez da inorentzat ongizaterik egongo. Sendotasunez adierazi dezagun polítika neoliberalak eta horiek aplikatzen dituzten gobernuak direla ezberdintasunaren errudunak. Ezberdintasun egoera hutsak, gizarte aurreratu eta justu baten bizi garenaren ideia zapuzten du. Ezin ahaztu gizaki guztioi berezko duintasuna, eskubide berdintasuna eta besterenduezina aurrezagutzen zaigula. Paperik gabeko pertsonak ez dira salbuespena.


Henri Michauxren testuak - Museo Guggenheim Bilbao\nHenri Michauxren testuak\nMichauxren lan idatziak garrantzi handia izan zuen haren ibilbide artistikoan. Gau-emanaldi literario batez gozatzeko aukera izango dugu Poetalia-ko rapsoden eskutik; izan ere, Michauxren bidaia-koadernoen, poesien eta kontakizun laburren aukeraketa baten irakurketa oparituko digute.\nTokia eta ordua: museoko auditorioa, 19:00\nSarrerak: 2 € lagunek, eta 4 € gainerakoek. Leihatiletan eta webgunean eskura daitezke.\n*Baliteke egitarauan aldaketak izatea.\nApirilak 26, osteguna, 19:00\n26 de apirila de 2018 .\nSarrerak: 2 € lagunek, eta 4 € gainerakoek. Leihatiletan eta webgunean eskura daitezke\nMartxoak 27, asteazkena eta Apirilak 3, asteazkena, 18:30\nPartekatutako hausnarketak: Jenny Holzer\nMuseoko profesionalek gidatutako bisitaldi paregabe hauetan ezagutu erakusketa berriak, muntaiaren zokoak eta bestelako bitxikeriak. Arte arduradunen ikuspegia Martxoak 27, asteazkena, 18:30. Petra Joos, erakusketaren komisarioa Funtsezko kontzeptuak Apirilak 3, asteazkena, 18:30. Marta Arzak, Hezkuntza eta Interpretazio Zuzendariordea Topagunea: Informazio-mahaia Sarrerak: 2 € Lagunak, 3 € publiko orokorra (Museoko sarrera ez dago barne); webgunean soilik eskuragarri;…


Aukeratu ditugu V. BIKO-TEKAn parte hartuko duten zortzi bikoteak\nAukeratu ditugu hurrengo BIKO-TEKAn, bosgarrena, parte hartuko duten idazleak eta ilustratzaileak. Urtarrilaren 25etik 29ra egingo dugu Iruñeko Kondestablearen jauregian. Izan ere, Galtzagorri Elkarteak Iruñeko Udalaren babesarekin antolatzen du idazleei eta ilustratzaileei zuzendutako tailerra; proiektu honetan Etxepare album ilustratuaren sariaren antolatzaileak ere bidelagun ditugu. BIKO-TEKAren xedea sortzaile hasiberriek bikotean elkarlanean jartzea da eta elkarlan horretatik album ilustratu baten proiektua sortzea.\n2021eko tailerra Aitziber Alonso ilustratzaileak eta Harkaitz Cano idazleak gidatuko dute. Berrogei lagunek eman dute izena, eta gidariek aukeratu dituzte idazle eta ilustratzaile parte hartzaileak. Hona zerrenda:\n1. Leire Milikua- Iñaki Landa\n2. Lorea Larraya- June García-Nuria Alguacil\n3. Miren Artetxe-Eli Pagola-Maitane Gartziandia\n4. Oihane Garmendia-Andrea Olaiz\n5. Asun Agiriano-Marina Garcia\n6. Uxue Azkona-Haritz Legarreta\n7. Maddi Zumalabe-Adriana Salvó\n8. Nerea Loyola-Jon Aranguren\nGidariek proposatuta, sortzaileek idazketarekin eta ilustrazioarekin lotutako ariketa ugari egingo dituzte, artearen diziplina asko eta asko uztartuko dituztelarik. Halaber, bikoteek beren album ilustratuaren proiektua lantzeko tartea izango dute. Tailerrean Ana Ibáñez ilustratzailearen eta Dani Martirena idazlearen bisita izango dute. Ibañezek eta Martirenak 2018ko Etxepare Saria irabazi zuten Gonbidatuek autoekoizpenari buruz hitz egingo diete.


Sirteko golkoa - Wikipedia, entziklopedia askea.\n(«Sidrako golkoa» orritik birbideratua)\nSidrako golkoaren kokapena\nSirteko golkoa (arabieraz: خليج سرت, Khalīj Surt), batzutan Sidrako golkoa ere deitua, Mediterraneo itsasoan, Libiako kostan dagoen sargune bat da, Misratahetik mendebaldera, Bengazira zabaltzen dena. Antzina Syrtis Maior (‘Sirte Handia’) deitzen zen, Syrtis Minorren (‘Sirte Txikia’), hau da, Gabesko golkoatik bereizteko.\nItsasertzak basamortu-itxura du, nagusiki, eta aintzira gaziak ditu. Sirte da badiaren inguruko portu nagusia. Bertatik karabana-ibilbideak egiten ziren Saharako basamorturantz. Sidrako golkoa da Mediterraneo itsasoko gune beroena (abuztuan 31 °C-raino iristen da)\nEkonomiari dagokionez, atunaren eta belakiaren arrantzak garrantzi handia du golkoan.\nJurisdikziopeko uren inguruko errebindikazioak[aldatu | aldatu iturburu kodea]\nLibiak, 1973ko urriaren 19ko adierazpenarekin, eta arrazoi historikoak argudiatuz, golko osoa lurralde nazionala zela esan zuen. Hala ere, beste herrialde batzuek mugak jarri dizkiote Libiaren eskaerei.\nWikimedia Commonsen badira fitxategi gehiago, gai hau dutenak: Sirteko golkoa\nKoordenatuak: 31° 46′ 00″ N, 18° 30′ 20″ E / 31.76667°N,18.50556°E / 31.76667; 18.50556\nMediterraneo itsasoko golkoak\nOrriaren azken aldaketa: 20 apirila 2015, 22:53.


Ossa e Susan - Wikipedia, entziklopedia askea.\n43°57′21″N 0°45′43″W / 43.9558°N 0.7619°W / 43.9558; -0.7619Koordenatuak: 43°57′21″N 0°45′43″W / 43.9558°N 0.7619°W / 43.9558; -0.7619\nBeylongue, Saint-Martin-d'Oney, Saint-Yaguen, Villenave eta Igòs e Sent Saturnin\n134 (%47.7) 143 (%50.9)\nOssa e Susan (okzitanieraz Ossa e Susan, frantsesez eta ofizialki: Ousse-Suzan) Okzitaniako udalerri bat da. Administratiboki Frantziako Landak departamenduan dago, Akitania Berria eskualdean. 2013an 263 biztanle zituen.\n2007an Ousse-Suzan udalerrian erroldatutako biztanleak 239 ziren. Familiak 108 ziren, horien artean 32 pertsona bakarrekoak ziren (16 bakarrik bizi ziren gizonak eta 16 bakarrik bizi ziren emakumeak), 40 seme-alabarik gabeko familiak ziren, 32 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 137 etxebizitza zeuden, 105 familiaren etxebizitza nagusia ziren, 20 bigarren erresidentzia ziren eta 11 hutsik zeuden. 133 etxeak ziren eta 4 apartamentuak ziren. 105 etxebizitza nagusietatik 85 bere jabearen bizilekua ziren, 17 alokairuan okupaturik zeuden eta 4 doan lagata zeuden; 2 etxek bi gela zituzten, 5 etxek hiru zituzten, 29 etxek lau zituzten eta 70 etxek bost zituzten. 78 etxek euren parking plaza propioa zuten azpian. 42 etxetan ibilgailu bat zegoen eta 60 etxetan bat baino gehiago zituzten.\nOusse-Suzan udalerriko biztanleria-piramidea 2009an .\n2007an lan egiteko adina zuten pertsonak 151 ziren, horien artean 112 aktiboak ziren eta 39 inaktiboak ziren. 112 pertsona aktiboetatik 100 lanean zeuden (59 gizon eta 41 emakume) eta 12 langabezian zeuden (8 gizon eta 4 emakume). 39 pertsona inaktiboetatik 22 erretiraturik zeuden, 9 ikasten zeuden eta 8 "bestelako inaktibo" gisa sailkaturik zeuden.\n2009an Ousse-Suzan udalerrian 110 unitate fiskal zeuden, 256 pertsonek osaturik. Pertsona bakoitzeko diru-sarrera fiskalaren mediana urteko 17.095 euro zen.\n2007an zeuden 6 komertzioetatik, 2 eraikuntza enpresak ziren, 2 ostalaritza eta jatetxe enpresak ziren eta 2 zerbitzu enpresak ziren.\n2000. urtean Ousse-Suzan udalerrian 10 nekazaritza-ustiategi zeuden, 180 hektarea erabiltzen.\nYgos-Saint-Saturnin (2,9 km)\nVillenave (4,0 km)\nArengosse (5,8 km)\nBeylongue (6,6 km)\nSaint-Yaguen (7,7 km)\nCarcen-Ponson (9,1 km)\nArjuzanx (9,9 km)\nBNF: 15259157n (data)


Oliba-konposatu batek minbizia prebenitzen lagun dezake | Consumer\nOliba-konposatu batek minbizia prebenitzen lagun dezake\nOliba-azalean dagoen azido maslinikoa gai da tumoreak agertzea inhibitzeko.\nGranadako Unibertsitateko (UGR) ikertzaile-talde batek jakin du azido maslinikoak, olibaren azaleko orrian eta argizarian dagoen konposatu batek, minbizia ager ez dadin eta prozesu kantzerigenoetan apoptosia (heriotza zelular programatua) erregulatzeko gaitasuna duela.\nUnibertsitateko erakundeak jakinarazpen batean azaldu duenez, azido maslinikoa edozein proteina degradatzen duten entzimen inhibitzailea da, eta, besteak beste, zelulen hazkundea erregulatzeko gaitasuna du. Hor datza minbiziaren aurkako tratamenduan duen erabilgarritasuna, gaixotasun horren hiperplasia eta hipertrofia prozesuak kontrolatzen laguntzen baitu.\nUGRko zientzialariek diotenez, hiru dira azido maslinikoaren abantailak: beste produktu antikanerigeno batzuek ez bezala, konposatu naturala da, eta, beraz, toxikotasun txikiagoa du; selektiboa da, hau da, pH normala baino azidoagoa duten zelula kantzerigenoetan baino ez du jarduten, eta izaera prebentiboa du, joera handiagoa duten zeluletan minbizia agertzea inhibitzeko gai baita.\nKoloneko minbiziaren tratamenduan azido maslinikoak duen eragina izan zuen aztergai ikerketak, baina tumore ugaritan erabil daiteke. Saiakuntzak saguetan egin dira, baina zientzialariek ez dute baztertzen laster gizakiekin probak hastea.\nGaur egun, mundu osoan dagoen azido maslinikoa ekoizteko instalazio bakarra UGR Zientzia Fakultatean dago.\nkonposatu minbizi oliba